Priča o tome kako je 24. decembra 2010. godine svečano otvoren novi most na Tisi koji spaja Adu sa Padejom istovremeno je priča o tome kako je Bečej ostao bez mosta koji bi ovaj grad spojio sa Novim Bečejom.\nNaime, konstrukcija mosta iz nemačkog grada Filshofen je pre gotovo 16 godina trebalo biti poklonjena Novom Sadu, ali je bila kratka da premosti Dunav, te je upućen Bečeju i Novom Bečeju, pa su, potom, Bečej i Novi Bečej predali most Adi i Padeju, gde je i svečano pušten u saobraćaj 2010. godine, mada je od tada zatvaran zbog nebezbednosti, nisu bili svi poslovi okončani, pljuštale su tužbe sa svih strana, a zbog mosta su 2015. godine bili uhapšeni i tadašnji i nekadašnji predstavnici ađanske opštine.\nMost star 16 godina, koji je spajao dunavske obale bavarskog gradića Filshofen pod nadzorom stručnjaka DTD „Hidroinvest“ je isečen u šest delova teških po 200 tona i spakovan u pet barži, da bi nakon dve nedelje otežane plovidbe zbog povišenog vodostaja, u novembru 2002. godine stigao u Novi Sad. Gurač Kajmakčalan, do Ribarskog ostrva dovezao na pet barži delove mosta koji je kao poklon vredan 2,2 miliona evra prvobitno ponuđen Novom Sadu, ali su stručnjaci ocenili da njegovih 274 metara dužine – potom, kada je most postavljen između Ade i Padeja, navodi se podatak o dužini od oko 250 metara – i 11 širine nije dovoljno za premošćavanje Dunava, na stubovima bivšeg mosta „Franc Jozef“, tako da je doneta odluka da se on ustupi Bečeju i Novom Bečeju gde je trebalo da premosti Tisu i tako približi dve opštine sa 15 na 4 kilometra.\nPrva barža je do prevodnice na kanalu DTD kod Bečeja gde je pripremljen teren za istovar i prezimljavanje stigla sredinom novembra 2002. godine, a postavljanje, to jest izgradnja mosta bila je planirana za 2003. ili 2004. godinu.\nOduševljenje, planovi i štampanjac\nKada su delovi mosta iz Filshofena stigli pred branu na Tisi kod Novog Bečeja, tadašnji predsednik Izvršnog odbora Skupštine opštine Novi Bečej Ivan Glavaški izjavio je: „Višestruki je značaj ovog mosta, ne samo komunikacijski, već i razvojni, a treba spomenuti da će spona preko reke mnogo značiti u stvaranju zajednice dve bečejske opštine, koje će konačno iskoristiti jedan od najpovoljnijih geografskih položaja da postanu regionalni centar. Mostom između dva Bečeja ostvariće se najkraća veza između koridora 10 i Rumunije, most će doprineti da se rudina Ljutovo sa 900 hektara poljoprivrednog zemljišta zaštiti od poplava Tise trajnim nasipom, pošto će se preko nje graditi put u dužini od tri kilometra, što će biti i najkraća veza dva grada. Puštanje mosta u saobraćaj treba očekivati u prvoj polovini 2004. godine, dok će troškove izgradnje u najvećoj meri morati da pokrije republika, odnosno pokrajina. Računamo da će most zajedno sa troškovima prevoza i projektovanjem koštati 2,5 miliona evra, što je otprilike polovina iznosa potrebna za izgradnju ovakvog mosta bez poklonjenih delova“.\nKada se prva barža „parkirala“ kod prevodnice u Bečeju, predstavnici Skupštine opštine Bečej i Novi Bečej i učesnici u poslu demontaže i prevoza mosta iz Nemačke do Bečeja, Aleksandar Velicki, direktor „Hidroinvest“ DTD, glavnog izvođača, Dragan Stanarević, direktor Jugoslovenskog rečnog brodarstva, jednog od podizvođača i predstavnici „Mostogradnje“, drugog podizvođača, upriličili su svečanost u čast pristiglog mosta.\nSimbolična primopredaja mosta na prevodnici Velikog bačkog kanala u Tisu obavljena je između poslanika oba Bečeja u Skupštini Vojvodine Saše Pašića, koji je bio jedan od glavnih aktera prihvatanja poklonjenog mosta iz Filshofena i predsednika opština oba Bečeja Zorana Stojšina i Milovana Baštovanova.\nPašić je tom prilikom ocenio da je spajanje dva Bečeja jedina perspektiva ovog regiona i da dva grada zajedno i okruženjem, sa 70.000 stanovnika i komplemetarnom privredom u geografskom centru Vojvodine, lako mogu da postanu i privredni centar pokrajine. Most u svemu tome je presudni integrativni faktor i on se kao i svaki drugi tog značaja, gradi za 150 godina unapred.\nPosle razgledanja mosta zelene boje sa pešačkom stazom i svetiljkama, predsednik Skupštine opštine Bečej Zoran Stojšin je izrazio zadovoljstvo što je konstrukcija mosta posle dugog putovanja doplovila do Bečeja.\nO poslu koji je trebalo da usledi po istovaru konstrukcije mosta kod prevodnice, Stojšin je rekao: „Treba da se uradi urbanistička, projektna i ostala dokumentacija. Ceo projekat je zamišljen sa naše strane tako da konstrukcija mosta dobijena na poklon je ulog opštine Bečej i Novi Bečej u investicionoj vrednosti projekta koja se zove most Bečej-Novi Bečej. Ostalo treba da investira država jer nijedan most u ovoj državi nije napravila nijedna opština. Poduhvat je regionalnog značaja, on podrazumeva izgradnju mosta i saobraćajne infrastrukture. Mi mislimo da je ovo priličan udeo – sama konstrukcija mosta – u ukupnoj investicionoj vrednosti“.\nOdgovarajući na pitanje novinara o tome da li postoji plan o lokaciji budućeg bečejsko-novobečejskog mosta, Stojšin je rekao: „Na pitanje gde će most biti, odgovoriće dokumentacija koja se zove generalni plan, mreža saobraćajne infrastrukture u Bečeju i Novom Bečeja i sva dokumentacija, uključujući i projektovanje“. On je dodao da ne zna gde će biti izgrađen most, već je posao stručnjaka da odrede lokaciju.\nPredsednik novobečejske opštine Milovan Baštovanov je o tek pridošlom mostu rekao: „Prihvatanje poklon mosta i njegovo postavljanje preko Tise između dva Bečeja ima neprocenjiv značaj. Najpre most je temelj za jedan grad sa velikim brojem stanovnika, koji će imati zaokruženu kompletnu privredu, u kojem će biti velika poljoprivredna proizvodnja i značajni prerađivački kapaciteti. Prednost je što će biti postavljen na samoj sredini Vojvodine gde se ukrštaju magistralni vodeni i kopneni putevi. Povezaće se najkraće Hrvatska preko njega sa Rumunijom i Ukrajinom. Prava vrednost mosta znaće se tek za desetak godina, pošto je sada još nesaglediva. Možemo samo da naslutimo kakve će se sve mogućnosti u tom periodu otvoriti za razvoj privrede i sporta“.\nČelnici Bečeja i Novog Bečeja, Zoran Stojšin, Milan Baštovanov, predsednik SO Novi Bečej, Tibor Jakab, predsednik Izvršnog odbora SO Bečej, Miloš Mihajlović, predsednik OO DS, Svetislav Travica, odbornik u SO Bečej, rukovodstvao JP „Stankom“ i predstavnici izvođača radova, su nakon „dočeka“ mosta napustili prevodnicu i preselili su se u hotel „Bela lađa“ gde je bio upriličen koktel – a ni šampanjac „za zdravlje mosta“ nije izostao.\nOko 300.000 evra pozajmice u dinarskoj protivvrednosti za demontažu i prevoz mosta iz Nemačke u Bečej odobrila je republička vlada iz budžeta republike na zahtev pokrajinske vlade. Novac su opštine Bečej i Novi Bečej trebale da vrate od prihoda koji im po Zakonu o privatizaciji ostaje (5 odsto) od prodaje preduzeća na svojoj teritoriji. Međutim, pored prvobitno predviđenih 300.000 evra (18,2 miliona dinara) trebalo je obezbediti još novca, jer su troškovi bili viši od planiranih. Tako je na sednici Izvršnog odbora Skupštine opštine Bečej 7. novembra 2002. razmatrano pitanje podnošenja zahteva za pokrivanje dela troškova transporta i istovara mosta iz Filshofena. Zaključcima Vlade Republike Srbije i Izvršnog veća AP Vojvodine u junu mesecu prihvaćena je inicijativa Bečeja i Novog Bečeja o preuzimanju konstrukcije mosta iz Filshofena, kada je preciziran i način izmirenja troškova demontaže i prevoza mosta. Tada su bili poznati troškovi demontaže konstrukcije mosta u iznosu od 253.000 evra (postojao je predugovor) i okvirni troškovi transporta 50.000 evra, i vlada je odobrila 300.000 evra pozajmice za isplatu navedenih radova. Međutim, kada su počele aktivnosti oko tog posla i sagledali se ukupni troškovi (u septembru mesecu 2002) na bazi prikupljenih ponuda, potpisanih predugovora i ugovora, ispostavilo se da će demontaža u Filshofenu, po ugovoru sa „Bilfinger-Bergerom“ koštati 253.000 evra, prevoz iz Nemačke do Bečeja po ugovoru sa Jugoslovenskim rečnim brodarstvom 107.500 evra, troškovi istovara konstrukcije mosta u Bečeju po predugovoru sa „Mostogradnjom“ iz Beograda 67.000 evra, a troškovi ugovornih aktivnosti „Hidroinvest“ DTD-a iz Novog Sada i uvoznika „Pantrgovine“ iz Novog Sada 20.000 evra. Tako su se ukupni troškovi sa planiranih 300.000 popeli na 447.500 evra. Zato je Izvršni odbor Skupštine opštine Bečej podneo zahtev Izvršnom veću AP Vojvodina da obezbedi pozajmicu od još 147.000 evra koja bi se vratila od prihoda ostvarenih privatizacijom firmi sa teritorija opština Bečej i Novi Bečej.\nZoran Stojšin, predsednik opštine Bečej u decembru 2002. godine je saopštio da su problemi oko poklon mosta iz Nemačke prevaziđeni. Naime, u Ministarstvu finansija Republike Srbije, rekao je Stojšin, postignut dogovor o načinu obezbeđenja nedostajućih sredstava u iznosu od 167.500 evra (oko 10 miliona dinara). „Čitav ugovor se finansira na teret budućih prihoda po osnovu prodaje imovine i kapitala iz pripadajućeg dela koji se po zakonu upućuje u budžet opštine po stopi od 5 procenata. Mi ćemo novac za ispunjenje ugovora o preuzimanju mosta dobiti na zajam od države“, objasnio je Stojšin i dodao da bi 2003. godine trebalo da se urade dve vrste projektnih dokumenata. Jedno je urbanističko projektovanje, koje podrazumeva dva generalna plana, mreže saobraćajne infrastrukture Bečeja i Novog Bečeja, i zatim odgovarajuća dokumenta koja će biti projektna osnova za izradu glavnih projekata za sam most i saobraćajnice mosta. „Naša ideja je da taj posao radimo zajedno sa nadležnim institucijama Vojvodine i Srbije. Na tu temu sam imao već prve razgovore sa direktorom Direkcije za puteve koja funkcioniše u okviru Ministarstva za urbanizam i građevine. Osnovna ideja je da mi u vrednosnom smislu sa poklonom koji imamo u vidu čelične konstrukcije participiramo u ukupnoj investicionoj vrednosti za realizaciju projekta koji se zove most. To će biti naš doprinos, ne samo da se ti troškovi smanje, nego da pre svega postignemo stavljanje u viši nivo prioriteta da se taj most uopšte napravi“ rekao je predsednik opštine Bečej.\nNovac od privatizacije\nU to vreme, krajem 2002. godine, saopšteno je da je u budžet opštine Bečej stigle dve uplate od najavljenih 5 procenata prihoda od privatizacije preduzeća na teritoriji Bečeja. Jedna je od prodaje 39,63 procenata akcija „Sojaproteina“ iz portfelja Akcijskog fonda RS u iznosu od 51 milion dinara. Druga uplata je od prodaje firme „Kontinental“ od 12.000 dinara.\nUmesto najavljene izgradnje i puštanja mosta u saobraćaj počela je salva problema za tadašnje čelnike dva Bečeja. Sporilo se o planu lokacije mosta a na kraju su mnogi bili iznenađeni. U opticaju su kao destinacije bile Zelena ulica i JNA, a tadašnji predsednik opštine Zoran Stojšin je rekao: „Neće biti ni u jednoj od tih ulica. Nije naša ideja pravljenje ćuprije. Most će biti postavljen tamo gde stručnjaci budu rekli da je najpogodnije sa aspekta drumskog saobraćaja, nautičkih pravila, vodoprivrednih organizacija koje su nadležne da daju saglasnosti i onoga što interesuje našu opštinu, a to je razvoj Bečeja. Most će biti lociran van naselja, prema žutoj kući zato što pokušavamo da ga uklopimo u neku buduću saobraćajnu zaobilaznicu ili obilaznicu u Bečeju i da ga inkorporiramo u mrežu regionalnih i magistralnih puteva. Svaki put i svaki most će doprinositi privlačenju investitora, bez obzira da li će oni biti motivisani biznisom ili stambenom izgradnjom“.\nPo tadašnjim mišljenjima o lokaciji mosta, najkraću vezu preko Tise, trebalo je da dobiju stanovnici Bačkog Petrovog Sela i Kumana.\nZvanične i nezvanične javne rasprave bile su česte i burne a u priču je čak bio uključen i akademik, prof. dr Nikola Hajdin, predsednik Srpske akademije nauka i umetnosti, i u svetu poznat i priznat graditelj mostova (most Slobode u Novom Sadu), koji je obećao pomoć u rešavanju ovog prioritetnog problema. Protivnici izgradnje mosta u dva Bečeja (a bilo ih je mnogo) teoriju (ne)izgradnje mosta bazirali su na visokim troškovima prevoza, „ležarine“ i izgradnje koju bi, kako su tvrdili, morali da plate žitelji opština Bečej i Novi Bečej.\nOde most u Adu\nSve prepirke i politička trvenja prekinuta su u novembru 2004. godine kada je u Novom Bečeju potpisan Protokol o namerama koji je most „preselio“ uzvodno, u Adu i Padej. Potpisnici protokola bili su predsednici opština Novi Bečej Aca T. Đukičin, opštine Bečej Đorđe Predin, opštine Ada Ferenc Irmenji i opštine Čoka Predrag Mijić.\nKo je trebao da plati?\nU razgovoru sa tadašnjim predsednikom opštine Ada Ferencom Irmenjijem nakon započete izgradnje mosta između Ade i Padeja, novinar Bečejskog mozaika postavio je pitanje o troškovima transporta mosta iz Nemačke. Naime, prilikom potpisivanja Protokola o namerama u novembru 2004. opštine Ada i Čoka obavezale su se da će na sebe preuzeti troškove transporta i ležarine mosta za koje pokrajina tereti Bečej i Novi Bečej.\nIrmenji je odgovorio: „Opština Čoka sa tim nema nikakve veze jer nisu doneli potrebne odluke iako su potpisali i verifikovali taj sporazum. Čoka je mala opština koja ima most kod Sente i oni nisu imali toliko jak interes u celoj ovoj priči, tako da ceo iznos tereti opštinu Ada. Troškovi transporta su bili oko 560 hiljada evra koje su Bečej i Novi Bečej bili u obavezi da plate. Međutim, oni nisu ni počeli sa plaćanjem pokrajini. Iz pokrajine su hteli da pokrenu izvršni postupak protiv opština Bečej i Novi Bečej za naplatu tih troškova ali smo mi na sastanku izdejstvovali da se to stavi na čekanje i da se nikakav postupak ne pokreće. Dogovorili smo se da kada izgradnja mosta bude u takvoj fazi da se vidi da će on biti i završen, tada će pokrajinski organi doneti oslobađajuće rešenje za te dve opštine a na sebe će preuzeti troškove transporta kao udeo u gradnji mosta. Što se ležarine tiče stupili smo u kontakt sa Stankomom i te troškove snosiće opština Ada. U ovom delu imali smo spor sa `Hidroinvestom` koji je proistekao iz njihovih odnosa sa Stankomom koji je bio nosilac poslova oko lagerovanja i transporta mosta. Uspeli smo da sa `Hidroinvestom` postignemo načelni sporazum da se Stankom ne utuži, a da će troškovi `Hidroinvesta` ući u izgradnju mosta i iz drugih izvora će im biti nadoknađeni. Očekujem da se ove stvari reše do kraja godine“, rekao je Irmenji u oktobru 2007.\nNovi most na Tisi spojio Banat i Bačku\nNovi most na Tisi između Ade i Padeja, čija gradnja je započela juna meseca 2007. godine, 24. decembra 2010. godine je svečano otvoren.\n„Ovo je jedan od najvećih i najmodernijih mostova koji je izgrađen u našoj zemlji u proteklih nekoliko decenija, a pored toga što ima neprocenjiv privredni i poljoprivredni značaj, spojiće severni Banat sa koridorom 10 i severnu Bačku sa Rumunijom“, rekao je Bojan Pajtić, predsednik pokrajinske vlade puštajući most u saobraćaj.\nPajtić je rekao i da je most jedan od najvećih i najsloženijih arhitektonskih poduhvata koji je koštao 2,2 milijarde dinara, što obuhvata troškove izgradnje mosta i oko 20 kilometara pristupnih puteva koji predstavljaju celinu s mostom.\nČetiri godine nakon svečanog otvaranja mosta u Adi, u maju 2014. godine, most Ada-Padej i dalje je čekao završetak, a i opštinari i izvođači radova su spremili i potom i podneli tužbe.\nNaime, investitor, opština Ada, i izvođač radova, beogradski „Intermost“, koji je poslovao u sastavu francuske firme „Vinci“, međusobno su podneli tužbe. Ađani su rekli da su spremili tužbu jer graditelj nije završio radove, a neki su loše urađeni, pa se pojavila i rđa. „Intermost“ je u tužbi tražio da mu se plati preostalih 180 miliona dinara za poslove na mostu.\nPo svemu sudeći, „poklon“ most iz Filshofena skupo je koštao i košta sve koji su došli u dodir s njim.\n(Izvor i fotografije: Arhiva Bečejskog mozaika)\nViše iz ove kategorije « Svečanost u Narodnoj biblioteci: Izabrani najčitaoci\t„Novogodišnja“ sednica lokalnog parlamenta: Stari dug u novoj godini »\nNapisao Bečejski mozaik\tKreirano 2020-07-07 10:53:42\nSa izbornih lista SNS-a, SVM-a i POKS-a: Pokrajinski poslanici i iz Bečeja?...\nNapisao Bečejski mozaik\tKreirano 2020-07-07 10:32:42


Rails Girls Beograd radionica – Časopis InterFON\nProšle godine održana je prva Rails Girls Beograd radionica, koja je otprilike izgledala ovako http://vimeo.com/71897645. Želeći da nastavimo ohrabrivanje devojaka i žena da se oprobaju u korišćenju Ruby programskog jezika 31. maja i 1. juna održaće se drugi ovakav događaj u UK Parobrod.\nCilj radionice je da devojkama i ženama približi informacione tehnologije, omogući im da savladaju početne korake i ohrabri ih za dalji rad u ovoj oblasti. Rad je baziran na korišćenju Rails otvorene platforme za brzo kreiranje web aplikacija u Ruby programskom jeziku.\nGrupe od po 5 učesnica će zajedno sa mentorima proći kroz osnove programiranja i naučiti kako da naprave web aplikaciju od koncepta do koda.\nRadionica je namenjena svim ženskim osobama, koje ne moraju imati predznanje i iskustvo u oblasti programiranja, a prijava za učešće je otvorena od 12. do 22. maja na sajtu http://railsgirls.com/beograd. Za radionicu su pored motivacije potrebni i laptop ili netbook.\nViše informacija o samom događaju možete naći na www.railsgirls.com/beograd. Za sva pitanja, nedoumice, predloge pišite nam na railsgirlsbeograd@gmail.com.\nSvi koji bi voleli da čuju nešto više o Rails Girls Beograd projektu, moći će to da učine na Startit Festu (http://startit.rs/fest/), prvom velikom festivalu posvećenom startup-u i preduzetništvu, u petak, 16. maja u KC Grad od 17h u okviru programa Tech afternoons.\nPored zvaničnog sajta možete nas pratiti i na facebook-u, https://www.facebook.com/RailsGirlsBeograd i twitter-u @RailsGirlsBg.


BalkanMagazin :: Bugari obezbedili uslove za tranzit ruskog gasa iz Turske\nponedeljak, 21. oktobar 2019\nBugari obezbedili uslove za tranzit ruskog gasa iz Turske\nDjukov: NIS lider na balkanskom tržištu\nRešena gasna kriza u BiH\nNIS- najveći domaći snabdevač naftnim derivatima\nČeška se nada povezivanju na Severni tok 2\nBalkanski tok u Bugarskoj startuje sutra\nMOL otvorio Depo za skladištenje goriva u Srbiji\nSaudi Aramco kao feniks\nOtklonjene pravne prepreke za gradnju Turskog toka u Bugarskoj\nSudbina Turskog toka u Bugarskoj biće jasnija 5. septembra\nInspekcija kontroliše izgradnju LNG terminala u Hrvatskoj\nNaftovodom protiv sankcija\nIran traži alternativne puteve za izvoz nafte\nCene nafte na svetskim tržištima u blagom porastu\nSankcije protiv „Severnog toka 2“ mogu da budu pogubne za SAD\npetak, 03. avgust 2018 10:20\nBulgartransgas pušta u rad prošireni gasovod sa Turskom, koji će biti dvosmeran i imati kapacitet od 15,7 milijardi kubnig metara gasa, što je količina ovog energenta koja će do Turske stizati kroz drugu cev „Turskog toka” iz Rusije.\nDržavna kompanija Bulgartransgas zvanično pušta u rad proširenje tranzitnog gasovoda do Turske, objavila je bugarska agencija BGNES. Cev je duga 20 km, a ukupna investicija iznosi 52 miliona leva.\nPosle proširenja gasovoda će biti povećane mogućnosti tranzitnog prenosa prirodnog gasa sa 14 milijardi kubnih metara na 15,7 milijardi kubnih metara na godišnjem nivou. Osim toga, biće omogućen i prenos plavog goriva u suprotnom pravcu – iz Turske prema Bugarskoj.\nOvo, konkretno, znači da će proširenim gasovodom iz Turske u Bugarsku moći da se transportuje sav prirodni gas koji će kroz drugu cev „Turskog toka“ stizati iz Rusije do Turske, ukupno 15,7 milijardi kubnih metara gasa godišnje.\nBugari su ovu gasnu vezu završili i pre roka za završetak druge cevi gasovoda koji iz Rusije stiže do turske obale Crnog mora. Naime, predsednik Gasproma Aleksej Miler je 29. juna najavio da će gas iz „Turskog toka“ preko Bugarske poteći 2020. godine.\nTrasa kojom će gas iz Turskog toka ići kroz Bugarsku\n„Početkom 2020. godine, nakon što „Turski tok“ bude u punom projektovanom kapacitetu, gas iz ovog gasovoda može da poteče i kroz sisteme za prenos gasa Bugarske, Srbije i Mađarske”, rekao je tada Miler i dodao da su ove zemlje donele odluku o unapređenju gasnih transmisionih mreža.\nKrajem maja je ruski predsednik Vladimir Putin, nakon pregovora s bugarskim premijerom Bojkom Borisovim, potvrdio da Gasprom razrađuje projekat izgradnje drugog kraka „Turskog toka“ prema Bugarskoj. Miler je naveo da će gasovod preko teritorije Bugarske proći jedino ako dobije 100% garancije Bugarske i Evropske komisije.\nBugarski premijer Borisov sredinom juna je razgovarao sa svojim turskim kolegom Binalijem Jildirimom u Izmiru i potom saopštio da proširenje gasovoda za Tursku u deonici između stanice „Lozenec“ i stanice za prečišćavanje „Nedjalsko” može biti otvoreno krajem juna, preneli su bugarski mediji.\n„Projekat je ključan za razvoj povezanosti gasnih sistema dve zemlje, a njegova realizacija će povećati mogućnost tranzit prirodnog gasa iz Bugarske u Tursku do 15,7 milijardi kubnih metara godišnje“, objasnio je tada Borisov.\nPremijer Bugarske je, inače, početkom juna, posle svoje posete Rusiji najavio i da će Bugarska moći da trguje prirodnim gasom iz „Turskog toka“. Borisov je tada ocenio kao dobronameran svoj razgovor sa ruskim predsednikom Vladimirom Putinom u Moskvi. Nakon toga su bugarski mediji preneli izjave svog premijera da su Rusija i Turska sklone da cev „Turskog toka” stigne i do Bugarske.\nBorisov je u bugarskom parlamentu rekao, takođe, da će Bugarska moći da trguje prirodnim gasom koji će se do nje dopremati preko kraka iz gasovoda „Turski tok“.\n„Mislim da ćemo se dogovoriti da se delom gasa trguje na teritoriji Bugarske, a da se ostala količina prodaje Srbiji i Mađarskoj na osnovu direktnih ugovora“, kazao je premijer Borisov.


Pjontkovski: Rusija ne bi trebalo da uloži veto na rezoluciju o Kosovu\nRusija ne bi trebalo da uloži veto na rezoluciju o Kosovu u Savetu bezbednosti jer to nije u njenom interesu, smatra Andrej Pjontkovski, ruski analitičar i gostujući saradnik Instituta Hadson u Vašingtonu. Pjontkovski je učestvovao na panel raspravi o rusko-američkim odnosima u Institutu Hadson, na kojoj je, izmedju ostalog razmotreno šta bi bile posledice ruskog veta u Savetu bezbednosti po odnose Moskve sa SAD i drugim zemljama.\nPjontkovski: Ako Rusija uloži veto, mislim da će najverovatnije SAD, neke evropske zemlje ali ne sve, i mnogo muslimanskih zemalja, priznati kosovsku nezavisnost na bilateralnom nivou, i taj bi razvoj dogadjaja omogućio nekim krugovima u Moskvi da lobiraju za slično priznavanje nezavisnosti Južne Osetije i Abzhazije od strane Rusije. Nadam se da će prevladati razum, i da Moskva neće preuzeti taj korak jer on ne samo što bi pogoršao odnose sa Gruzijom, koje bi pokvario potpuno i zauvek, već bi imao veoma negativne posledice po Rusiju na čitavom post-sovjetskom prostoru, u Kazahastanu, Ukrajini, Belorusiji i drugima, koje bi nas opet doživele kao neo-imperijalnu državu koja ima neke aspiracije prema delu njihove teritorije. Tako će, nadam se, posle užarenih rasprava razum prevladati, biće sigurno puno retorike, ali nadam se da Moskva neće otići tako daleko da prizna nezavisne države Južnu Abhaziju i Osetiju, ne zato što to odobravaju ili ne odobravaju SAD, već zato što je to štetno za naše dugoročne interese za stabilnost i sigurnost Kavkaza i post-sovjetskog prostora u celini.\nPjontkovski dodaje da Rusija ne treba da ulazi u konfrontaciju sa SAD zbog kosovskog pitanja, već da obe strane treba da se koncentrišu na partnerstvu u ratu protiv terorizma i drugim globalnim pitanjima. Ruski analitičar smatra da Kosovo mora da ostane prvenstveno problem Prištine i Beograda, dok Moskva i Vašington treba da pomognu u rešavanju tog pitanja, ali ne i dozvole da regionalni sporovi, bilo da je u pitanju Kosovo, Južna Osetija, Korzika i Kvebek, ugroze njihove odnose.


Predstavnici političkih partija iz bh. entiteta Republika Srpska od 26. jula ne učestvuju u radu institucija države BiH jer je bivši visoki predstavnik u BiH Valentin Inzko nametnuo izmjene Krivičnog zakona kojima se zabranjuje negiranje genocida i veličanje ratnih zločinaca\nOpozicija u Republici Srpskoj (RS) traži transkript i zapisnik sa posljednje sjednice Predsjedništva Bosne i Hercegovine (BiH), kako bi se ustanovilo da li je član te institucije Milorad Dodik prekršio dogovor političkih lidera iz Republike Srpske (RS) da ne učestvuju u radu državnih organa, javlja Radio Slobodna Evropa.\nU ponedjeljak (9. avgusta) kasno navečer održana je telefonska sjednica Predsjedništva BiH na kojoj je u posljednji čas pred istek mandata imenovano novo-staro Upravno vijeće Centralne banke (CB) BiH. Milorad Dodik tvrdi da nije učestvovao u radu, dok iz kabineta predsjedavajućeg Predsjedništva BiH Željka Komšića navode suprotno.\nPredstavnici političkih partija iz bh. entiteta Republika Srpska inače od 26. jula ne učestvuju u radu institucija države BiH jer je bivši visoki predstavnik u BiH Valentin Inzko nametnuo izmjene Krivičnog zakona kojima se zabranjuje negiranje genocida i veličanje ratnih zločinaca.\nIz kabineta Milorada Dodika demantirali su u utorak (10. avgusta) da je prethodnu noć održana telefonska sjednica ovog tijela na temu imenovanja Upravnog vijeća CB BiH kojem je isticao šestogodišnji mandat.\n“U skladu sa zahtjevom predsjedavajućeg Predsjedništva BiH za održavanje vanredne telefonske sjednice, odgovor iz kabineta srpskog člana Predsjedništva BiH je bio da nismo saglasni sa održavanjem sjednice i da se nismo izjašnjavali o dnevnom redu”, navodi se u pisanom odgovoru za Radio Slobodna Evropa (RSE) iz Dodikovog kabineta.\nDodaju da je telefonska sjednica ustanovljena kao praksa kako bi se rješavale hitne tačke dnevnog reda i da je za tako nešto potrebna saglasnost sva tri člana Predsjedništva.\nIz kabineta predsjedavajućeg Predsjedništva BiH Željka Komšića, koji je sazvao telefonsku sjednicu tvrde da je Dodik glasao protiv odluke da se aktuelnom Upravnom vijeću Centralne banke BiH mandat produži na još šest godina, pa je samim tim i učestvovao u radu državnog Predsjedništva.\n“Sjednica je jučer bila zakazana. Iz kabineta Dodika smo dobili odgovor da on nije saglasan sa odlukom o imenovanju Upravnog vijeća Centralne banke. Sve ostalo nije naš problem i ne želimo učestvovati u cirkusu koji Dodik priređuje za javnost u Republici Srpskoj“, kazali su za RSE iz Komšićevog kabineta.\nIz njegovog kabineta je prethodno u ponedjeljak naveče saopšteno da su Komšić i član Predsjedništva BiH Šefik Džaferović glasali za imenovanje novog-starog saziva Upravnog vijeća, a Dodik je bio protiv.\nMilorad Dodik u izjavi Radio televiziji Republike Srpske (RTRS) dematnuje svog kolegu iz Predsjedništva, i kaže kako je bio zahtjev za telefonskom sjednicom, a da je on putem svoje službe javio da ne pristaje na nju.\n“Jedino moje učešće u tome je što sam odbio zasjedanje telefonski. Dakle, da bi se zakazala telefonska sjednica trebaju se usaglasiti sva tri člana. Ja nisam bio tamo, nije ni zakazana. Imaju sad mogućnost da zakažu vanrednu sjednicu koja opet mora da bude uz saglasnost sva tri člana”, rekao je Dodik i dodao da je protiv održavanja i vanredne sjednice.\nPonovio je kako je odluka Narodne skupštine Republike Srpske (NSRS) o bojkotu državnih institucija za njega važnija, nego odluka o Upravnom vijeću Centralne banke, te da neće prisustvovati sjednicama Predsjedništva.\n“Osim na sjednicama gdje treba spriječiti donošenje odluka. Da bi postojao vitalni interes ja moram prisustvovati sjednici da budem protiv, a na drugoj sjednici kada se to vrati na dnevni red da budem protiv i potegnem vitalni interes, a onda ta stvar da ide u NSRS koja se pokazuje kao krajnje mjesto odluke”, naglasio je Dodik.\nIz kabineta trećeg člana bosanskohercegovačkog Predsjedništva Šefika Džaferovića, za RSE su naveli, da se utorak neće oglašavati o ovom pitanju, obzirom da nisu učestvovali u zakazivanju sjednice Predsjedništva BiH.\nIz Centralne banke BiH za RSE kažu kako su već u utorak, dan nakon sjednice Predsjedništva BiH održali sjednicu Upravnog vijeća. Konstatovali su da je, dok Predsjedništvo BiH ne izvrši imenovanje novog saziva Upravnog vijeća “neophodno omogućiti nesmetano izvršavanje zakonske uloge, osnovnih zadataka i funkcija Centralne banke BiH”.\nEkonomska analitičarka i bivša ministarka finansija Republike Srpske Svetlana Cenić za RSE kaže kako je Centralna banka jedna od najvažnijih institucija u državi, te da se Milorad Dodik trudi da “minira sve ono što asocira uopšte na postojanje države, zaboravljajući pri tome da kad uništava državu, on sahranjuje i entitet u koji se kune”.\nOna smatra da je Dodik učestvovao u radu Predsjedništva BiH tokom sjednice na kojoj se odlučivalo o Upravnom vijeću Centralne banke.\n“Po onim dokumentima koji su objavljeni i po kopiji maila šefa njegovog kabineta da nije saglasan, znači da je glasao”, ocjenjuje Cenić.\nOna dodaje da je važno da odluka o Centralnoj banci bude donešena, jer je u pitanju valuta, sve komerijalne banke i protok novca.\nOpozicija o ‘dramaturgiji’\nPredsjednik Partije demokratskog progresa (PDP) Branislav Borenović, jedan od potpisnika sporazuma partija iz RS, kojima je predviđen bojkot rada državnih institucija, za RSE kaže da treba razjasniti sve što se dešavalo na telefonskoj sjednici Predsjedništva.\n“Sve treba razjasniti i nabaviti transkripte jednostavno da se izađe iz ovog sveopšteg cirkusa”, dodaje on.\nBorenović kaže kako postoji jasna odluka Narodne skupštine RS i lidera političkih stranaka da se ne učestvuje u donošenju odluka. Dodik je to, kako kaže, očigledno prekršio.\n„Drugi član Predsjedništva kaže da jeste, tako da je to jedna već viđena politička dramaturgija u Bosni i Hercegovini, nažalost, mnogo puta i imam osjećaj da se ovim u stvari ponižavaju institucije Republike Srpske, a svakako i institucije Bosne i Hercegovine“, dodaje Borenović.\nOpozicija hoće, kako je rekao, da zna šta se tačno desilo na toj telefonskoj sjednici i da li je Dodik učestvovao u donošenju odluka.\n„Ovako kakao je vidimo očigledno da jeste prekršio dogovor koji je postignut u Narodnoj skupštini Republike Srpske. Zato je važno da se objavi čitav transkript i naravno čitav zapisnik koji će pokazati šta se u stvari desilo“, dodao je on.\nTelefonska sjednica Predsjedništva BiH sazvana je, jer mandat članovima aktuelnog Upravnog vijeća, kao i guverneru Centralne banke Senadu Softiću, isticao u utorak 10. avgusta. Zakon o Centralnoj banci BiH ne predviđa ni tehnički, niti mandat vršioca dužnosti, pa je zbog toga bilo potrebno da se imenuje novo Upravno vijeće.\nPrije sjednice Predsjedništva sa rukovodstvom Centralne banke BiH razgovarao je visoki predstavnik u BiH Christian Schmidt.\nOn je, kako je saopšteno, tokom razgovora s guvernerom Senadom Softićem naglasio potrebu za postojanjem jake i nezavisne Centralne banke – dejtonske institucije koja štiti stabilnost monetarnog i finansijskog sektora BiH od svog osnivanja 1997. godine, čime direktno doprinosi sveukupnoj stabilnosti i razvoju zemlje.\nUpravno vijeće Centralne banke se sastoji od pet članova koje imenuje Predsjedništvo BiH. Nakon imenovanja, Upravno vijeće između svojih članova bira Guvernera na period od šest godina.\nTri člana se biraju iz Federacije BiH, a dva iz Republike Srpske. Mandat svakog člana Upravnog vijeća je šest godina, a oni mogu biti ponovo izabrani ako ne postoji osnova za njihovu smjenu.\nPrema članu 11. Zakona o Centralnoj banci BiH, članovi Upravnog vijeća mogu između ostalog biti smijenjeni ako krše pravilo valutnog odbora, ako su proglašeni krivim za prestup, osuđeni na kaznu zatvora bez mogućnosti plaćanja novčane kazne, ako su bankrotirali ili su zbog lošeg ponašanja diskvalifikovani ili suspendovani od strane nadležnih vlasti.\n#izdvojeno#milorad dodik#predsjedništvo bih#u fokusu


RTS :: Brnabić: Do kraja juna studija o projektu "Riotinta", otvaramo četvoro očiju\nPolitika Brnabić: Do kraja juna studija o projektu "Riotinta", otvaramo četvoro očiju\nponedeljak, 26. apr 2021, 13:26 -> 15:00\nBrnabić: Do kraja juna studija o projektu "Riotinta", otvaramo četvoro očiju\nOčekuje se da do kraja juna ove godine bude gotova studija o uticaju na životnu sredinu u vezi sa projektom "Riotinta" i on će biti zaustavljen ako se pokaže da ima negativan uticaj na životnu sredinu, kaže predsednica Vlade Srbije Ana Brnabić.\n"Otvorićemo četvoro očiju", rekla je Brnabić u dijalogu sa članovima Nacionalnog konventa o Evropskoj uniji na temu održivi razvoj sa fokusom na pitanja zaštite životne sredine i pitanja energetike.\nNavela je da nijednu parcelu koju "Riotinto" ima u posedu nije dobio eksproprijacijom, nego je ta kompanija kupila parcele od ljudi koji žive na tom području.\n"Ponudili su novac, ovi ljudi su želeli da prodaju i svi su prodali parcele, nijednu jedinu država nije esproprisala. Ne možete da mi kažete da ljudi koji tamo od 2004. žive sa Riotintom i prodaju svoje parcele nemaju ni jednu informaciju o tome šta će tamo biti, šta se planira, kakva se istraživanja vode", navela je Brnabić.\n"Znači oni hoće da prodaju sve parcele tamo i onda kažu, to država sad da zaustavi. Je l to vladavina prava", navela je Brnabić. Kaže i da o projektu "Riotinta" ne treba pričati kao da je taj projekat u Srbiji od decembra 2020.\n"Osnovni građanski aktivizam je da objasnimo ljudima procese i da kažemo ''ljudi to je vaša zemlja, učestvujte u svim javnim uvidima i javnim raspravama", kaže Brnabić.\nNavela je da "Riotinto" ima snimke javnih rasprava sa građanima od pre godinu dana. "Nijednu reč nisu rekli, a sad se svi ponašamo kao da je taj problem pao sa neba, pa je država neodgovorna šta sve pušta investitoru. Država nije ništa morala da uradi, sve se desilo već na lokalu zato što su ljudi prodali svoju zemlju", rekla je Brnabić.\n"Važno je za Srbiju da ja ne zaustavljam investitore koji su ispunili sve uslove, uložili 500 miliona evra dok smo se svi pravili ludi da je sve OK, prodavali svoju zemlju, onda rekli ''sad kad treba nešto da radite, idite kući''. To nije vladavina prava i nije stabilna država", rekla je Brnabić.\n"Nije mi jasno da se neke organizacije finansiraju iz inostranstva, iz zemljama EU, da se bore protiv malih hidroelektrana u Srbiji, a plaćeni su iz zemalja koje imaju 10, 20 ili 50 puta više malih hidroelektrana nego Srbija", rekla je Brnabić.\nZaštitom životne sredine treba da se bavimo na najodgovorniji način - bez manipulacija - i dogovorimo se šta u vezi sa tim, kao društvo, želimo u budućnosti, poručila je predsednica Vlade.\nU dijalogu sa članovima Nacionalnog konventa o Evropskoj uniji na temu održivi razvoj sa fokusom na pitanja zaštite životne sredine i pitanja energetike, Brnabićeva je rekla da kao zemlja treba da se dogovorimo koji je naš "energetski miks" i da u tome ne vidi konstruktivan predlog, već samo početno protivljenje vetroparkovima, solarima, malim hidrolektranama i termoelektrane.\n"Osim ako želimo da živimo bez električne energije, ne vidim konstruktivan predlog", rekla je Brnabić i navela da na kraju današnjeg sastanka kao rezultat očekuje konkretne zaključke i to na kojim se konkretnim stvarima zajednički nastavlja rad i na koji način.\n"To je poglavlje u koje ćemo još dugo, nadam se nakon što postanemo punopravni član EU i dalje usaglašavati naše standarde, kao što to rade trenutno neke od zemalja članica EU", kaže Brnabić.\n"Pre 2014. nismo imali izgradnju čak nijednog jedinog filtera na našim termoelektranama. Vlada tadašnjeg premijera Aleksandra Vučića je 2014. počela da investira u postrojenje za odsumporavanje na termolektranama", rekla je Branbić.\n"Uložili smo 600 miliona u postrojenja za odsumporavanje u našim termoelektranama. To deluje mnogo, ali to je ništa u odnosu na to koliko mi treba da uložimo kako bi obezbedili i usaglašsenost sa zahtevima iz direktiva EU u oblasti upravljanje vodama. Procena je da tu treba da uložimo gotovo šest milijardi evra, ali smo krenili", rekla je Brnabić.\n"Imamo problem upravljanja otpadom, imali smo dijametralno suprotne zahteve, da dozvolimo spaljivanje otpada uz stroge kontrole kao u EU i istovremeno zahtev na ustanku da nikako ne dozvoljavamo spaljivanje optada", rekla je Brnabić.


Pokret za naš grad započeo predizbornu kampanju akcijom čišćenja | Palelive.com\nPočetna Izbori 2012 Izbori Pale 2012 Pokret za naš grad započeo predizbornu kampanju akcijom čišćenja\nPokret za naš grad – Pale danas je zvanično započeo predizbornu kampanju učešćem u međunarodnoj kampanji “‘Let’s do it – Očistimo Zemlju za jedan dan”, koju je u Palama organizovao Savjet mladih Pale. Ovakvim početkom kampanje Pokret za naš grad šalje jasnu poruku koji je način rješavanja nagomilanih problema u našem gradu.\n“Svakodnevno ćemo čuti parole da su Pale grad čija su budućnost turizam, ekologija, zdrava hrana. Ali, osim praznih riječi nema nikakvih konkretnih akcija niti jasnih planova kako će ciljevi biti dostignuti.\nPokret za naš grad će nastojati tokom cijele izborne kampanje da ukaže na probleme koje svi zajedno imamo, kao i načinima za njihovo rješavanje. Pozivamo naše sugrađane da tokom kampanje prihvate naš prijedlog da 7. oktobra budu BIRAČI, a nikako dio nečije glasačke mašine”, stoji u saopštenju Pokreta za naš grad.\nPrethodni članakPatrijarh Irinej: Sarajevo ne smije ostati bez hrišćana\nNaredni članakGlavna ulica posvećena “Mladoj Bosni”


Kako roditelji od svoje dece prave nesposobne ljude - Zelena učionica\nPolovina dece koju je anketirala agencija Aj-Si-Em rekla je da im je zabranjeno da se penju na drveće jer je opasno, a trećini da se igraju šuge. Među mališanima je bilo i onih kojima je zabranjeno da se igraju žmurke.\nIstraživanje je naručila organizacija „Plej Ingland”, deo britanske Nacionalne kancelarije za decu, organizacije posvećene promovisanju dobrobiti mladih.\nTa organizacija je navela da bi roditelji trebalo da dopuste deci da se upuste u rizik kao što je penjanje na drveće, kako bi mališani na odgovarajući način razvili razne sposobnosti.\nDirektor „Plej Inglanda” Edrijen Vosi rekao je da „stavljanje dece pod stakleno zvono” može uticati na smanjenje sposobnosti snalaženja u stresnim i izazovnim situacijama na koje će naići u kasnijem životu. „Igranje je suštinski deo odrastanja”, rekao je on.\nIstraživanje je takođe pokazalo da tri četvrtine dece želi da ima mogućnosti da igra avanturističke igre.\nOsam od deset roditelja složilo se da bi deci trebalo dozvoliti aktivnosti koje nose rizik od manjih povreda, dok se 19 odsto usprotivilo, a jedan odsto nije sigurno šta bi trebalo raditi.


Jeftini letovi iz Herakliona za Krakov - Avio karte Heraklion Krakov - eSky.rs\nAvio karte iz Herakliona\nAvio karte iz Herakliona za Krakov\nPretražite letove iz Herakliona za Krakov\nProverite najbolje prilike za letove iz Herakliona za Krakov\nZa rutu iz Herakliona za Krakov nema direktne veze\nNajkraći letovi s presedanjem traju oko 14h 35min.\n✔ Postoje li posebne ponude za letove iz Herakliona za Krakov na eSky.rs?\n✔ Mogu li se pobrinuti za osiguranje prilikom rezervacije leta iz Herakliona za Krakov?\n✔ Ako rezervišem let iz Herakliona za Krakov, mogu li da rezervišem ujedno i smeštaj?\n✔ Koje avio-kompanije nude letove iz Herakliona za Krakov?\nBudite sigurni, da na eSky.rs ponuda letova iz Herakliona za Krakov uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Heraklion - Krakov\nJeftini letovi do Grčke Jeftini letovi iz Grčke Jeftini letovi za Kiteru Jeftini letovi iz Kitere Jeftini letovi za North Branch Jeftini letovi iz North Branch\nJeftini letovi do Centralnoafričke Republike Jeftini letovi iz Centralnoafričke Republike Jeftini letovi do Albuquerque Sunport Jeftini letovi od Albuquerque Sunport


Nema dokaza o zlostavljanju radnika Jure u Leskovcu\nBeta 28. aprila 2016. 18:55\nInspektori rada tokom nadzora u fabrici Jura u Leskovcu nisu pronašli dokaze o navodnom zlostavljanju i maltretiranju radnika, niti je bilo ko od zaposlenih prijavio takve slučajeve, saopštilo je danas Ministarstvo za rad, zapošljavanje, boračka i socijalna pitanja.\nKako se navodi, inspekcija je sprovedena nakon što su radnici Jure, nezadovoljni odlukom poslodavca da 2. i 3. maj budu radni dani, u sredu obustavili rad na 15 minuta.\n„Inspektorima rada poslodavac je predočio da je zbog obima posla i obaveza prema kooperantima, preduzeće odlučilo da radi i u dane praznika. Prema Zakonu o radu, poslodavac može da odredi zaposlenom da radi na dan verskog ili državnog praznika s tim da je u obavezi da mu plati uvećanu zaradu, što u slučaju Jure do sada nije bilo sporno“, stoji u saopštenju.\nDodaje se da se Inspektoratu za rad do sada nisu obraćali zaposleni u toj korporaciji zbog zlostavljanja na radu ali i da je zabeleženo nekoliko prijava bivših radnika Jure koji su se po prestanku radnog odnosa, obraćali inspekciji sa pritužbom da su u bivšem preduzeću trpeli neki vid mobinga.\n„U poslednje dve godine, Inspektorat za rad je obavio sedam redovnih nadzora u oblasti radnih odnosa i bezbednosti i zdravlja na radu DOO Jura-Rača, kao i još pet nadzora po zahtevu zaposlenih koji su se odnosili na otkaz ugovora o radu po osnovu proglašenja tehnološkim viškom kao i na upozorenje pred otkaz ugovora o radu“, piše u saopštenju.\nMinistarstvo je pozvalo zaposlene da se u slučaju zlostavljanja na radu obavezno obrate osobi u preduzeću zaduženoj za pokretanje postupka za zaštitu od zlostavljanja, a da se u slučaju da poslodavac ne ispuni svoje zakonske obaveze, obrate Inspektoratu za rad, Republičkoj agenciji za mirno rešavanje sporova ili nadležnom sudu.\nRadnici Jure u Leskovcu protestovali su što rukovodstvo traži od njih da rade na drugi dan pravoslavnog Uskrsa, 2. maja.


Namirnica broj 1 u svetu protiv srčanog udara, povišenog krvnog pritiska, moždanog udara i holesterola – Narodni Magazin\nKao što je već spomenuto, urme sadrže veliku količinu kalijuma koji je bitan mineral jer značajno poboljšava nervni sistem i takođe sprečava moždani udar. Ukoliko uzimate 400mg kalijuma dnevno, nemate razloga za brigu.\nSadržaj ovog članka, uključujući i mišljenja lekara i druge informacije vezane za zdravlje su isključivo informativnog karaktera i ne treba se smatrati specifičnom dijagnozom ili planom lečenja za bilo kog pojedinca. Uvek tražite direktan savet vašeg lekara u vezi sa bilo kojim pitanjem ili problemom koji imate u pogledu vašeg zdravlja ili zdravlja drugih.\n← Uklonite bradavice, fleke i bubuljice sa vaše kože uz pomoć ovog prirodnnog recepta, bićete oduševljeni\nOva biljka mi je vratila vid, uklonila mast iz jetre i potpuno iščistila moje debelo crevo →\nsrpanj 10, 2017 admin Komentari isključeni za Ne morate da idete na operaciju: Ovako možete ukloniti skoro svaki tip ciste kod kuće! (RECEPT)\nlistopad 23, 2016 admin Komentari isključeni za Recept za liječenje cijelog organizma


RTS :: Oko: Vučić-Putin u četiri oka\nRTS Svet Oko: Vučić-Putin u četiri oka\nutorak, 02. okt 2018, 22:30\nOko: Vučić-Putin u četiri oka\nSastanak u najsloženijem trenutku\nDvojica predsednika -Srbije i Rusije do sada su se susrela 13 puta. Današnji, za Aleksandra Vučića je sastanak u jednom od najznačajnijih trenutaka poslednjih godina. U Kremlju, najpre u četiti oka,a potom i sa dve delegacije, meriće se svaka reč i svaki politički potez, imajući u vidu složenu situaciju u zemlji i našem regionu.\nTeme razgovora biće, pre svega, odnosi Beograda i Prištine, incident u Gazivodama i koja su to rešenja za eventualno razgraničenje. Od predsednika Vučića saznali smo da će da traži konkretnu pomoć od Vladimira Putina, ali i da će razgovarati o mogućnosti većih investicija Rusije u Srbiji.\nO odnosima Rusije i Srbije, konkretnoj podršci i mogućem učestvovanju u dijalogu Beograda i Prištine, stanju u regionu nakon referenduma u Makedoniji i uoči izbora u BiH i novim investicijama iz Moskve, razgovaramo u Oku.\nGosti su: glavna i odgovoran urednica Sputnjika Ljubinka Milinčić, bivši diplomata Vladislav Jovanović i saradnik u Centru za spoljnu politiku Dragan Đukanović.\nIz Moskve, sa sastanka dvojice predsednika, izveštava novinar Bojan Brkić.


Abazović: Ako želimo rezultate moramo promijeniti vrh tužilaštva - Vijesti Srpske – Najnovije vijesti iz Republike Srpske\nNaslovna Izdvajamo Abazović: Ako želimo rezultate moramo promijeniti vrh tužilaštva\nAbazović: Ako želimo rezultate moramo promijeniti vrh tužilaštva\nCrna Gora sa ljudima koji upravljaju državnim tužilaštvom ne može postići rezultate u borbi protiv organizovanog kriminala i korupcije, rekao je danas potpredsjednik Vlade Dritan Abazović pred Odborom za spoljne poslove Evropskog parlamenta (AFET).\n„Sa ljudima koji sada upravljaju tužilaštvom ne možemo postići rezultate koje želimo postići i to je problem. Stoga vas molim za razumijavanje. Želimo ići evropskim putem i želimo slijediti pravila. Ne želimo učiniti ništa što bi bilo protiv evropskih pravila i standarda, ali treba nam pomoć da nađemo zajedničko rješenje, a zajedničko rješenje je da ako želimo rezultate moramo promijeniti vrh državnog tužilaštva“, kazao je Abazović.\nOn je naveo da ima mnogo predmeta visoke korupcije koji nekoliko godina stoje u fiokama tužilaštva i ne zna se tačna istinu o njima.\nSmatra da je polarizacija crnogorskog društva najtjesnije povezana sa korupcijom i organizovanim kriminalom\n„Ljudi znaju da je to jedan od ključnih problema. I kada govorimo o tome znam da i u EU i EK, ali i EP postoji dilema što se tiče zakona o državnom tužilaštvu i specijalnom državnom tužilaštvu“, kazao je Abazović.\nIz Vlade je ranije danas saopšteno da će Abazović, prije obraćanja evroposlanicima održati sastanak sa predsjednikom AFET-a Dejvidom Mekalisterom, te da će sastanku prisustvovati i glavna pregovaračica Crne Gore sa EU Zorka Kordić, savjetnica premijera Vanja Radević i savjetnik potpredsjednika Vlade Filip Adžić.\nIz Vlade su podsjetili da su evroposlanici AFET-a, Odbora koji prati sporovođenje zajedničke vanjske i bezbjednosne politike EU i koji za cilj ima jačanje i osiguranje demokratije, vladavine prava i ljudskih prava, na redovnoj sjednici 22. februara, raspravljali o Nacrtu rezolucije Evropskog parlamenta o Crnoj Gori.\nAbazović danas evropskim poslanicima govori uoči glasanja pred AFET-om, koje se očekuje u aprilu, i usvajanja Rezolucije EP o Crnoj Gori tokom plenarnog zasijedanja u maju.


Inicijativa da jedna od ulica grada Zenica ponese Srđanovo ime - Onlinepeticija.com\nPredmet: građanska inicijativa\nKoristeći se mogućnostima, koje pružaju Ustav FBiH (Dio II, član 2, tačka L) Statut općine (čl. 87 i 98) i Poslovnik općinskog vijeća (član 91), podnosimo Vam:\nInicijativu da jedna od ulica grada Zenica ponese Srđana Aleksića\nGrupa pripadnika Vojske Republike Srpske je 21. januara 1993. godine legitimisala stanovništvo na pijaci u Trebinju. Nakon što su ustanovili da je jedan od legitimisanih Alen Glavović, bitno je ovom prilikom istaći da je bio Bošnjak, pripadnici VRS su ga krenuli maltretirati i tuči. Srđan je priskočio u pomoć svom sugrađaninu Alenu, a četvorica vojnika su se okanili Glavovića i kundacima pušaka isprebijali Srđana.\nProlaz u Zmaj-Jovinoj ulici u Novom Sadu u Srbiji, nazvan je po Srđanu i tu je postavljena spomen-ploča, kao i u Pančevu, dok je u Neofrmalna grupa građana u Tuzli podnijela inicijativu za imenovanje jedne od tuzlanskih ulica po Srđanu Aleksiću i time postala četvrti grad u regionu koji čuvaju uspomenu na Srđana.\nPozivamo vijećnike VOZ-a, da donesu odluku o dodjeli ulice i time postanu jedan od gradova u regionu koji na ovaj način pokušavaju da sačuvaju uspomenu na Srđana.\nMi, potpisnici/e peticije, pozivajući se na prava građana BiH, koristeći se mogućnostima, koje pružaju Ustav FBiH (Dio II, član 2, tačka L) Statut općine (čl. 87 i 98) i Poslovnik općinskog vijeća (član 91),\npodnosimo Vam: Inicijativu da jedna od ulica grada Zenica ponese ime Srđana Aleksića\nMuhamed Pivić Kontaktirajte autora peticije\nDodajte peticiju "Inicijativa da jedna od ulica grada Zenica ponese Srđanovo ime" na listu


Za rad sportskih saveza izdvojeno 200.000 KM – Novosti Plus\nMinistar porodice, omladine i sporta Republike Srpske Sonja Davidović rekla je da je Ministarstvo ove godine izdvojilo 200.000 KM za rad sportskih saveza u Srpskoj, što je više za 130.000 KM u odnosu na prošlu godinu.\nDavidovićeva je navela da će u skladu sa potrebama sportskih saveza biti napravljen novi plan raspodjele tih sredstava, jer onaj koji je napravljen početkom godine nije mogao da se realizuje zbog epidemije virusa korona.\n“Republički štab za vanredne situacije dozvolio je održavanje takmičarskih aktivnosti, te ćemo uskoro dobiti uputstva i preporuke na koji način da se takmičenja realizuju, s obzirom na epidemiološku situaciju, a kojih će se organizatori morati pridržavati”, rekla je Davidovićeva novinarima.\nOna je, nakon sastanka sa predsjednikom Rukometnog saveza Republike Srpske Marinkom Umičevićem, rekla da ovaj savez ima punu podršku Ministarstva kada je riječ o njegovom funkcionisanju na nivou BiH.\nUmičević je naveo da je za pomoć i podršku rukometnim klubovima, kojih u Savezu ima oko 50, neophodno oko milion KM.\n“Trenutno je upitan opstanak Rukometnog kluba /RK/ `Leotar` iz Trebinja u Premijer ligi BiH, jer nisu sigurni da li će imati povoljnu finansijsku situaciju, iako nije riječ o velikim iznosima. Nadam se da ćemo riješiti taj problem”, rekao je Umičević.\nOn je upozorio da su potrebna mnogo veća ulaganja u klubove, kako bi mogli adekvatno da se suprotstave klubovima iz Federacije BiH /FBiH/.\nPredsjednik RK “Leotar” Vladan Šegrt rekao je da se rukovodstvo ovog kluba suočilo sa finansijskim problemima, te da je uzrok vanredna situacija, koja je narušila sistem finansiranja sporta u zemlji.\n“Smatramo da ne možemo biti konkurentni iduće sezone u Premijer ligi, te smo najavili istupanje iz nje, mada još uvijek nismo donijeli konačnu odluku”, rekao je Šegrt.\nPredsjednik RK “Borac” Saša Kondić rekao je da je rukovodstvo Kluba započelo pregovore oko učešća u “Seha” ligi, ali da je evidentno da je ona skupa, te da je potrebno napraviti plan i budžet kako da se to realizuje.\n“U ovom trenutku nismo u mogućnosti da učestvujemo u ovoj ligi i da budemo klub koji može da se ravnopravno bori u takmičenjima i da pruži kvalitetan rukomet”, rekao je Kondić.\n← Isplaćeni podsticaji za 653 poljoprivrednika\nVlada veliko interesovanje roditelja za Ponosne kartice: Registrovano oko 920 porodica →


KOVID IZBRISAO OCENE: Savet stranih investitora juče predstavio najnovije izdanje "Bele knjige" | Novosti.RS\nKOVID IZBRISAO OCENE: Savet stranih investitora juče predstavio najnovije izdanje Bele knjige\nS. B. - J. S. U.\nPandemija je pokazala nedostatke važećeg Zakona o radu, koji praktično ne reguliše rad od kuće. Najnovije, juče predstavljeno, izdanje "Bele knjige" Saveta stranih investitora (FIC) najviše je posvećeno pronalaženju najboljih rešenja za poslovanje u vanrednim okolnostima koje je donela pandemija.\nPREDLOŽILI NAJHITNIJE MERE\nSAVET stranih investitora u novom izdanju je dao 327 preporuka za 59 sektora, čijim bi se prihvatanjem, veruju, poboljšao poslovni ambijent u zemlji pogođenoj koronom.Predložili su najhitnije mere i one su potrebne u oblastima zaštite podataka o ličnosti, trgovine, centralnoj evidenciji stvarnih vlasnika, hipoteci i javnim nabavkama.\nTako strane kompanije poručuju da ako je namera bila da se posebno zaštite zaposleni koji su izloženi kovidu 19 tokom obavljanja posla, naknada zarade trebalo bi da se obezbede iz sredstava obaveznog socijalnog osiguranja. Poslodavci imaju nedoumicu i u vezi sa tumačenjem odredbe zakona koja propisuje da se, u slučaju rada van prostorija poslodavca, Ugovorom o radu ugovara naknada takozvanih drugih troškova rada i način njihovog utvrđivanja. Savet stranih investitora zato smatra da je potrebno da nadležni donesu preciznije i sveobuhvatnije smernice i za poslodavce u privatnom sektoru u vezi rada od kuće i naprave razliku između njega i rada na daljinu. Očekuju da prioriteti u daljoj reformi bude struktura zarade i način obračuna naknade zarade.\n- Privreda u Srbiji je tokom ove godine pokazala "žilavost", što je uticalo na to da naša zemlja ima odlične ekonomske pokazatelje - rekla je premijerka Ana Brnabić.\n- I država je pokazala da neće da štedi resurse da podrži privredu, jer to znači radna mesta i bolji kvalitet života za građane. Zahvaljujući privredi država je mogla da izdrži ekstremne vanredne troškove koji i danas postoje, jer i dalje traje borba protiv korone. Prvi put se ne predstavljaju rezultati, već sada govorimo o tome kako da se napravi brzi oporavak u narednim godinama. Naša predviđanja su da ćemo završiti ovu godinu sa padom BDP-a od jedan odsto.\nPredsednik FIC Majk Mišel poručio je da na kovid niko nije otporan. Investitori sa Vladom dele iste prioritete:\n- To su bezbednost i zdravlje, vladavina prava i digitalizacija. Umesto indeksa Saveta institucionalnog napretka u 2020, naš glavni fokus je bio kovid 19. Želimo da budemo ujedinjeni glas investitora koji nastoje da se poboljša situacija.\nBolovanje oboleli od virusa korona korona virus puna plata


U okviru LPA za decu - besplatne užine i prevoz za materijalno ugrožene đake - KruševacGrad\nPočetkom školske godine direktorima kruševačkih škola uručeno je 45 karata za besplatan prevoz materijalno najugroženijih učenika prvog razreda srednjih škola i dodeljeno 460 besplatnih godišnjih užina učenicima osnovnih škola iz materijalno ugroženih porodica\nPo prvi put ove godine, izdvojena su sredstva i za besplatan prevoz učenika u starijim razredima srednjih škola.\nTim za implementaciju Lokalnog plana akcije za decu Grada Kruševaca ovu vrstu podrške deci iz materijalno ugroženih porodica sprovodi kontinuirano od 2013. godine, opredeljujući budžetska sredstva izdvojena za LPA, pre svega za povećanje dostupnosti obrazovanja najsiromašnijima.\n– Finasijska sredstva za implementaciju LPA za decu planirana su Budžetom grada Kruševca za 2016 godinu u iznosu od tri miliona dinara. Tim za implementaciju ovog strateškog dokumenta i ove godine je doneo odluku da se ta sredstva utroše tako što će se materijalno ugroženim osnovcima dodeliti besplatne užine, a učenicima prvog razreda srednjih škola obezbediti besplatan prevoz tokom školske godine 2016/2017 – precizira Aleksandar Božidarević, predsednik LPA tima za implementaciju.\nIdeja da se sredstva LPA za decu upotrebe u ove svrhe, po rečima Božidarevića, plod je sagledavanja teške materijalne situacije porodica koje imaju đake i procena da će za njih ovo biti važna podrška u obezbeđivanju uslova za školovanje svoje dece.\n– Sagledavanjem situacije, Tim za implementaciju zaključio je da je prioritet da deca koja dolaze iz materijalno ugroženih porodica imaju obezbeđen besplatan prevoz do škole, da imaju obezbeđene knjige iz kojih bi učilii, da su im obezbeđene besplatne užine dok su u školi, i da se tako omogući da i ovoj deci obrazovanje bude dostupno– objašnjava naš sagovornik.\n– Korisnike pomoći LPA za decu smo izabrali na osnovu preporuka razrednih starešina koje se prosleđuju direktorima škola, a direktori tu listu prosleđuju nama, tako da smo sve gradske i seoske škole, uključujući i područna odeljenja, obuhvatili ovom vrstom podrške – kaže Božidarević, dodajući da ceo LPA tim radi volonterski, te da predstavlja spoj kvalitetnih ljudi sa velikim iskustvom.\n– Radimo sa puno entuzijazma da pomognemo našoj deci da steknu zeljeno obrazovanje– naglašava Božidarević koji je na čelu tima za realizaciju LPA za decu od 2013. godine.\nU timu su još Ivana Petrović, Radmila Damjanović, Vesna Milosavljević, Biljana Cvetković i Jasmina Kaličanin kao samostalna saradnica Odeljenja za društvene delatnosti.\nLPA, inače, ima pet prioritetnih oblasti delovanja: smanjenje siromaštva kod dece, kvalitetno obrazovanje za svu decu, bolje zdravlje za svu decu, unapređenje prava dece ometene u razvoju, zaštita prava dece bez roditeljskog staranja, zaštita dece od zlostavljanja, zanemarivanja, iskorišćavanja i nasilja.\nPo Božidarevićevim rečima, Grad Kruševac vodi socijalno odgovornu politiku i iz godine u godinu izdvaja velika sredstva za potrebe svojih sugrađana naročito za poboljšanje njihovog socijalnog statusa tako da je, pored LPA za decu, po prvi put ove godine u okviru nove aktivnosti Budžetskog fonda za populacionu politiku obezbeđeno i 135 godišnjih karata za prevoz materijalno ugroženih učenika 2, 3. i 4.razreda srednjih škola.\n– To znači da će korisnici LPA pomoći do 15 godina starosti, zahvaljujući Fondu, ubuduće moći da računaju na tu pomoć u kontinutetu, do kraja svog školovanja – ističe Božidarević.\n30.12.2021 0 228\n14.12.2021 0 161\n24.10.2021 0 243\n19.10.2021 0 368\n24. januara 2022., 02:29


Red Bul rejsing - Blic Sport\nHorner: Nećemo dozvoliti dominaciju Meklarena\nDirektor Red Bul rejsing tima Kristijan Horner odbacio je mogućnost da Meklaren uspostavi dominaciju ove sezone u Formuli 1.\nRed Bul predstavio novi bolid, Fetel ne očekuje novu dominaciju\nRed Bul doveo Buemija za test vozača\nFetel: Iščekujem novi bolid kao rođenje deteta\nAktuelni šampion Formule 1 Sebastijan Fetel priznao je da sa nestrpljenjem čeka novi bolid koji će predstaviti njegova ekipa Red Bula.\nFetel: Moje vreme tek dolazi\nSvetski šampion u Formuli 1 Nemac Sebastijan Fetel izjavio je danas da je zadovoljan fantastičcnom sezonom u kojoj je odbranio titulu i poručio da njegovo vreme tek predstoji.\nFetel: Srećan sam zbog pobede, a tužan zbog smrti kolega\nVozač Red Bula Sebastijan Fetel otkrio je da je ponosan zato što će ući u istoriju Formule 1 i kao prvi pobednik trke za Veliku nagradu Indije.\nDirektor Red Bula: Plava nije boja za Hamiltona\nDirektor F1 Red Bula Kristijan Horner rekao je da je veoma izvesno da će Mark Veber i sledeće sezone biti u ekipi.\nFetel: Strategija jednog odlaska u boks je bila moja ideja\nAktuelni šampion formule 1 Sebastijan Fetel rekao je da je riskantna strategija jednog odlaska u boks bila njegova ideja na trci za Veliku nagradu Monaka gde je srećnim spletom okolnosti stigao do pobede.\nVeber najbrži na nezvaničnim treninzima u Španiji\nVozač Red Bula Mark Veber bio je najbrži na nezvaničnim treninzima za trku Formule 1 u Španiji, koja se vozi na stazi Katalunja.\nFetel: Nisam nepobediv\nAktuelni šampion formule 1 Sebastijan Fetel čvrsto stoji na zemlji i tvrdi da nije nepobediv uprkos trećoj pobedi u četiri trke od početka sezone.\nAlonso: I u Ferariju smo svesni da je Red Bul ispred svih\nFetel: Platiću Alonsu godišnji odmor da vozim u Ferariju\nNajmlađi šampion u istoriji Formule 1 Sebastijan Fetel potvrdio je da sanja da jednog dana vozi za Ferari usput se našalivši da bi platio Fernandu Alonsu godišnji odmor kako bi seo u njegov bolid.\nPredsednik Ferarija: Red bul nas ne poštuje\nPredsednik Ferarija Luka di Montecemolo optužio je suparnički tabor Red Bula da ne gaji poštovanje prema italijanskom velikanu.


Srednja Evropa ranjiva zbog novih ruskih gasovoda : Nadlanu.com\nSrednja Evropa ranjiva zbog novih ruskih gasovoda\nObjavljeno 23. maj 2011. / 10:21:16\nPRAG, 23. maja 2011. (Beta) - Vodeći češki eksperti za bezbednost upozorili su da novi ruski gasovodi - Južni tok preko Srbije do Madjarske i Severni tok preko Baltika, stavljaju Srednju Evropu u posebno ranjivu poziciju, naročito ako EU zabrani buduću eksploataciju gasa iz škriljaca.\nBivši načelnik Generalštaba češke armije general Jirži Šedivi i bivši načelnik Vojne obaveštajne službe general Andor Šandor upozorili su za češki list Mlada fronta dnes da će nove mogućnosti eksploatacije gasa iz uljanih škriljaca, pre svega u Poljskoj i Francuskoj, pokrenuti veliku špijunsku igru na starom kontinentu.\n"Uticaj na javno mnjenje preko ekoloških i mirovnih organizacija je modus operandi koji Rusija koristi već dugo i sasvim uspešno. To je ruska karta kojom su igrali recimo u zapadnoj Evropi prilikom razmeštanja američkih raketa. A oni umeju da igraju", kazao je Šandor.\n"Rusija ne može da nastupi otvoreno, to bi bilo kontraproduktivno, ali skrivene mogućnosti će iskoristiti sasvim sigurno. Na primer podrškom ekoloških i drugih pokreta. Mi imamo s tim iskustva iz vremena kada je ovde trebalo da bude razmešten radar (američkog antiraketnog štita)", dodao je general Šedivi.\nŠandor i Šedivi naglasili su da novi gasovodi, Severni tok koji vodi po dnu Baltika i zaobilazi Poljsku i Južni tok, gurnuli na margine evropski gasovod Nabuko koji je trebalo da diversifikuje izvore gasa za Srednju Evropu a zaobidje Rusiju.


Nelt edukativni program : Nova Iskra : Nova Iskra\nPREDUZETNIŠTVO I TEHNOLOGIJA I LIČNI RAZVOJ I NAUKA I TEORIJA I UMETNOST I IDEJE I PROJEKTNI MENADŽMENT\nNelt edukativni program je jednogodišnji interdisciplinarni eksperimentalni obrazovni program za studente različitih fakulteta utemeljen na principima saradnje, timskog rada, dijaloga, razmene, otvorenosti i povezivanja različitih znanja, veština i kapaciteta. Ovako dizajniran program usmeren je na osnaživanje i podršku ličnog i profesionalnog razvoja svih polaznika za stalno promenljive uslove savremenog života i poslovanja.\nKroz razgovore i saradnju sa studentima, ali i kroz iskustvo rada naših organizacija i kompanije NELT, shvatili smo da je mladima koji završe fakultet izuzetno teško da pronađu prvi posao, jer im je u okviru formalnog obrazovanja nedostajalo: praktični rad, znanje rada u timovima, komunikacijske veštine kao i veštine kreativnog i kritičkog mišljenja.\nOd 2014. godine realizovana su ukupno tri programska ciklusa od kojih je svaki okupio preko 20 polaznika, budućih menadžera, umetnika, ekonomista, inženjera, naučnika, istraživača, aktivista, avanturista, preduzetnika, sanjara, inovatora.\nU okviru svakog od dosadašnja tri ciklusa NEP-a, 25 odabranih studenata imalo je priliku da razvija praktične veštine iz domena novih tehnologija, umetnosti, savremenih veština i preduzetništva, kao i da proširi svoje vidike u pogledu kritičkog mišljenja, timskog rada i razvoja projekata. Program je baziran na fluidnoj i dinamičnoj strukturi, mentorskom radu, direktnim susretima polaznika i renomiranih stvaralaca, praktičnim vežbama, slobodnoj diskusiji i otvorenom dijalogu o širokom spektru tema (od ekologije, umetnosti i aktivizma do razvoja komunikacionih tehnologija, IT sektora i korporativnog menadžmenta).\nEmancipovani pojedinci, opremljeni znanjem i slobodom, a oslobođeni predrasuda i straha, postaju baza i motor budućih razvojnih vizija društva. Oslonjeni na ovu premisu, na već zavidni broj mladih profesionalaca koji su završili jednogodišnji Nelt edu program ali i na široku mrežu predavača, nastavljamo da razvijamo Nelt edu program sa novim programskim formatima i zanimljivim gostima.\nKolaborativne umetničke prakse – ŠKART kolektiv\nU okviru četvrtog NELT Edukativnog programa polaznicima programa predstavio se Škart kolektiv sa svojim najnovijim aktivnostima i kolaborativnim projektima.\nKlizište univerzalnog osnovnog dohotka: realan život, ili samo fantazija?\nNova Iskra najavljuje predavanje posvećeno sve popularnijoj temi – univerzalnom osnovnom dohotku i mogućnosti njegovog uvođenja u Srbiji.


Vesti - Veliko srce na Petrovaradinu\nVeliko srce na Petrovaradinu\nNovi Sad, 10. septembar 2014 – U okviru projekta Veliko srce Eurobank i Fondacija Ana i Vlade Divac obnovili su dvorište vrtića Čigra na Petrovaradinu u Novom Sadu.\nOvo je 22. vrtić koji je podržan u okviru ovog projekta za četiri godine trajanja, a sam vrtić, najstariji u tom delu grada, nedavno je rekonstruisan i ponovo je otvorio svoja vrata za najmlađe Novosađane. Sprave su prilagođene za korišćenje i od strane dece sa invaliditetom. Pored toga, mališani su tokom ovog projekta obradovani knjigama iz knjižnog fonda izdavačke kuće Laguna, pa će tako najmlađi koji pohađaju ovaj vrtić uživati u uzbudljivim putovanjima uz pomoć novih knjiga.\nVeliko srce je do sada obradovalo više od 8.500 mališana, uključujući više od 550 najmlađih stanovnika Uba čiji je vrtić stradao u poplavama, a koji je u potpunosti obnovljen zahvaljujući ovom projektu Eurobank i Fondacije Ana i Vlade Divac.\n„Eurobank je organizovala interni konkurs u okviru kojeg su birani vrtići kojima će se pružiti podrška u nastavku projekta Veliko srce. Sa zadovoljstvom ističem da je vrtić Čigra izabran kao objekat u čijem dvorištu će biti postavljene nove sprave za igru kako bi sva naša deca imala podjednake uslove za rast i učenje. Posebno sam srećan zbog toga što je Čigra najstariji vtić u ovom delu gradu, a dugo je bio i jedini. Zahvaljujući dodatnom trudu Velikog srca, od danas je sigurno i jedan od najlepših,“ ističe Miodrag Barač, šef filijale Eurobank Novi Sad.\n„Sa velikim zadovoljstvom otvaramo 22. obnovljeno dvorište vrtića u okviru projekta Veliko srce. Sa Eurobank sarađujemo već pune četri godine i drago mi je da je upravo ova saradnja doprinela osmehu dece Novog Sada“, izjavio je Vlade Divac, Fondacija Ana i Vlade Divac.\nKartica koja ima veliko srce - MasterCard kartica „Veliko srce“ - koristi se kao svaka standardna kreditna kartica, ali je njena krajnja namena usmerena ka poboljšanju uslova za bezbrižnije odrastanje mališana u Srbiji. Građani koji se odluče za upotrebu ove jedinstvene kartice nemaju nikakve dodatne troškove, ali njenom upotrebom doprinose važnom humanom cilju podržavajući rekonstrukciju igrališta i uvođenje biblioteka u predškolske ustanove širom Srbije.


Mo Farah i Rafael Nadal optuženi za doping - Meridianbet Vesti\nAktuelnosti Author:\tCentrala Bg - 19/09/2016\nHakerska grupa iz Rusije Fensi Bers je nastavila sa objavljivanjem imena sportista koji su optuženi za doping a sada su na meti Mo Farah i Rafael Nadal.\nRusi su do sada optužili veliki broj sportista uglavnom iz Velike Britanije i SAD za doping, a svetska antidopig agencija WADA je čak i priznala da im je hakovan sajt i da je neko ukrao podatke. Počelo je sa optužbama na račun sestara Vilijams, a Mo Farah je deveti Britanac za koga se navodi da je bio dopingovan.\nČetvorostruki olimpijski šampion ima 33 godine, a Fensi Bers su na internet izbacili svoja saznanja o njegovom navodnom dopingovanju. Njemu je 2008. godine u oktobru odobreno da koristi zabranjeni kortikosteroid trijamkinolon, a u julu 2014. godine je koristio morfijum pošto je kolabirao na jednoj trci.\nFarah je 2015. godine izjavio da je samo jednom tokom karijere dobio specijalnu dozvolu za korišćenje nedozvoljenih supstanci radio oporavka. On je na prethodnim OI sa 33 godine uspeo da osvoji zlatne medalje u trkama na 5.000 i 10.000 metara kompletiravši tako dugogodišnju dominaciju u ovim disciplinama.\nOsim Faraha na današnjoj listi objavljenoj od strane Fensi Bersa našao se i Rafael Nadal, kao i francuski mačevalac Gotije Grumije i atletičarka Fransin Nijonsaba. Što se tiče Britanaca nije samo Farah optužen za doping, ovoga puta je na listu stigao i Džastin Rouz, olimpijsi šampion u golfu.\nOstaje da se vidi i za šta je tačno optužen Rafael Nadal, nekadašnji svetski broj jedan, 14 puta osvajač Gren Slem titula i osvajač dve zlatne medalje na Olimpijskim igrama.\nTags:doping, Mo Farah, Rafael Nadal


Čedomir Jovanović | Српски покрет Двери\nОзнака: Čedomir Jovanović\nMi razumemo da koaliciju SNS-LDP nervira rast alternativne evropske politike protiv migranata, MMF-a i briselskih komesara. Vučićev i Jovanovićev favorit na nemačkim saveznim izborima, Angela Merkel, izgubila je 8% od prošlih izbora. Isto toliko je porasla Alternativa za Nemačku koja je dobila 14% i postala treća snaga u nemačkom parlamentu. To je evropski trend rasta […]\nDragan Šutanovac bi se odrekao i Zorana Đinđića iz njegove poslednje faze da neko sme da ga pita za Đinđićeve političke stavove pred smrt. Iako su Dveri bile apsolutno protiv vlasti Bojana Pajtića u AP Vojvodini – Bojanu Pajtiću se mora priznati da je bio pravi demokrata i prava opozicija Vučićevoj vlasti, što se za […]


Dodik: Ustavni sud BiH je politički i okupacioni sud koji bi da razvlasti Srpsku - Sve o Srpskoj\nTRIBINA U DOBOJU „ODGOVORNOST ZA BUDUĆNOST“ – PRVA U NIZU\n„Nikada neću isključiti mogućnost da Republika Srpska u skladu sa svojim pravima odredi svoj status. Naravno, nije sada trenutak i Republika Srpska nema nijednu mjeru koja je upućena separaciji, već želi saradnju“\nMILORAD Dodik, predsjednik SNSD, smatra da je Prijedlog zakona o Ustavnom sudu BiH o udaljavanju stranih sudija, koji su partije vladajuće koalicije iz Republike Srpske zajedno sa HDZ-om predale u proceduru, dobra osnova za rješavanje problema.\n„Vjerujemo da je taj prijedlog zakona dobra osnova da se razgovara i vjerujem da će se o tome razgovarati“, rekao je Dodik novinarima večeras u Doboju, gdje učestvuje na tribini „Odgovornost za budućnost“, koju organizuje dobojski SNSD.\n„Zato smo donijeli mjere koje smo donijeli i one će funkcionisati. Vjerujem da u Republici Srpskoj imamo političko jedinstvo, mada čujemo u javnom diskursu svakakve priče“, naveo je Dodik.\n„Nikada neću isključiti mogućnost da Republika Srpska u skladu sa svojim pravima odredi svoj status. Naravno, nije sada trenutak i Republika Srpska nema nijednu mjeru koja je upućena separaciji, već želi saradnju“, rekao je Dodik.\nTagoviMilorad Dodik SNSD Ustavni sud HDZ


Prijem u ambasadi Švajcarske • Užice - UE.CO.RS\nPrijem u ambasadi Švajcarske\nPetak 20. Jul 2012. Na poziv Njegove Ekselencije ambasadora Švajcarske, g. Ervina Hofera, prijemu u rezidenciji ambasade,18. jula, prisustvovali su predsednik opštine Arilje, Zoran Todorović, i pomoćnik predsednika, Milan Stevanović.\nPrijem je priređen povodom godišnjice državnog praznika Švajcarske, uz prisustvo brojnih zvanica, predstavnika diplomatskog kora i uglednih ličnosti društvenog i političkog života iz zemlje i inostranstva.\nPozivu su prethodili kontakti koje je kabinet predsednika opštine Arilje ostvario sa trgovinskim odeljenjem ambasade. Ovom prilikom, izražena je zahvalnost na celokupnom dosadašnjem angažovanju ambasade Švajcarske i Švajcarske Kancelarije za razvoj (SDC) na području opštine Arilje. Takođe je insistirano na produbljivanju saradnje u oblasti trgovine i privrede, prvenstveno poljoprivrede i prehrambeno-prerađivačke industrije, kao i iskorišćenja potencijala obnovljivih vrsta energije.\nNakon poziva upućenog predsedniku opštine, usledio je prijem na kome su Njegovoj Ekselenciji ambasadoru i njegovoj supruzi uručeni suvenira koji su karakteristični za Arilje: sok od maline, sušena malina, turistički vodič kroz Arilje i sl. U razgovorima koji su usledili, bilo je reči o jačanju saradnje kao i o potencijalnoj Kući prijateljstva srpskog i švajcarskog naroda koja bi bila smeštena u Arilju, što je ambasador izuzetno srdačno podržao. On je takođe pokazao razumevanje za drastično umanjene prinosa maline jer je upoznat sa činjenicom da je suša odnela veliki deo ovogodišnjeg roda. Dogovorena je zvanična poseta kabineta predsednika opštine Švajcarskoj ambasadi i radni sastanak početkom septembra gde će biti razmatrani konkretni predlozi i projekti u oblasti privredne saradnje i razvoja.\nTokom prijema, uspostavljeni su kontakti sa drugim uglednim zvanicama gde se tokom razgovora potenciralo na razvoju privredne saradnje i otvaranju novih poglavlja u obnovljivim izvorima energije.


M. K. 9. februara 2019. 07:39\nFoto: Expert Infantry - CC BY 2.0\nUpravnik hidro sistema „Gazivode“ Marko Vulović ne isključuje mogućnost da kosovski Albanci razmišljaju da nasilno zauzmu to akumulaciono jezero, ali upozorava da bi to imalo nesagledive posledice po obe strane.\n„Ne mislimo da je nemoguće da se nasilno zauzmu “Gazivode“, ali to bi imalo nesagledive posledice po obe strane. Nismo sigurni da Albanci ne razmišljaju o takvom scenariju“, rekao je Vulović, analizirajući za „Sputnjik“ bezbednosnu situaciju, posle pokušaja Prištine da donošenjem Zakona o statutu kombinata „Trepča“ uzurpira srpsku državnu imovinu.\nOn je dodao da je uprava „Gazivoda“, koja je glavni snabdavač vodom severa Kosova, ali i Prištine, u svakodnevnom kontaktu s državom Srbijom radi donošenja preventivnih odluka za sprecavanje „takve sulude ideje“.\n„Naravno da smo spremni i na najgori scenario, mada se iskreno nadam da do toga neće doći i da ćemo to rešiti normalno, putem pregovora“, rekao je Vulović, ističući da ni Srbima ni Albancima nije u interesu da elektrana ne radi.\nKomentarišući izjavu predsednika privremenih prištinskih institucija Hašima Tačija da su Gazivode „kosovski državni resurs“, on je rekao da je srpsko vlasništvo nad Gazivodama nesporno, ističući da je ovaj objekat gradila i finansirala Srbija, „što iz domaćih, što iz stranih izvora finansiranja“.\nROSU se povukli sa Gazivoda, zapadne ambasade se izvinile Beogradu\nObjavljen video: Kako se Tači provozao čamcem i uživao u lepotama…\nProvokacija: Zauzeli Gazivode da bi Tači mogao da se slika i voza u…\nPolitička klima je, prema njegovim rečima, uzavrela, opterećena taksama od 100 odsto na robu iz centralne Srbije, stvaranjem vojske i uzurpacijom srpske imovine, što, upozorava, vodi političkoj napetosti koja može da ima nepredvidiv tok.


Nova pozitivna lista lekova biće usvojena na jednoj od sledećih sednica Vlade Srbije i na njoj će se naći medikamenti koji predstavljaju paralelu preparatima koji se trenutno izdaju na recept. U razgovoru za „Politiku” profesor dr Sanja Radojević Škodrić, direktorka Republičkog fonda za zdravstveno osiguranje (RFZO), naglašava da će se time povećati konkurentnost, ali i – ono što je najvažnije za pacijente –obezbediti sigurnije snabdevanje tržišta. – Prioritet na ovoj listi je sniženje cena pojedinih lekova. Bitno je da nastavimo da kontinuirano korigujemo cene i da ih snižavamo.\n„Ranisan” i „ranitidin” povlače iz apoteka\nPosle sumnje da u pojedinim serijama lekova sa aktivnom supstancom ranitidina postoje nečistoće, Agencija za lekove i medicinska sredstva Srbije (ALIMS), u saradnji sa Ministarstvom zdravlja i proizvođačima medikamenta, preduzela je preventivnu meru povlačenja pojedinih serija ovih lekova sa tržišta naše zemlje. To je urađeno posle dobijenih informacija od Evropske agencije za lekove i Evropskog direktorata za kvalitet lekova i brigu o zdravlju Saveta Evrope, jer je kod određenih serija lekova koji sadrže ranitidin na osnovu novih analiza i metoda na mestu proizvodnje otkrivena nečistoća N-nitrozodimetilamin (NDMA), za koju trenutno ne postoje podaci o tačnoj štetnosti prema dostupnim studijama.


Apel da se ubrza procedura odobravanja udžbenika - Minority News\nPredsednik Nacionalnog saveta Albanaca Galip Bećiri rekao je da je protestom koji je održan u školama u Bujanovcu i Preševu upućen apel Ministarstvu prosvete da ubrza proceduru izdavanja udžbenika na albanskom jeziku.\nU Preševu i Bujanovcu osnovne i srednje škole na albanskom jeziku održale su juče prvi čas kao „čas bez knjiga“, a povod je bila zaplena knjiga u osnovnoj školi „Zejnelj Ajdini“ u selu Raince zbog neodgovarajuće dokumentacije.\n„Zajednički stav svih nas ( albanskih partija) je bio da uputimo apel Ministarstvu prosvete i međunarodnoj zajednici da se ubrza procedura odobravanja udžbenika, jer je to dug proces – šest meseci ili godinu dana čekamo za jednu knjigu i zato tražimo da se procedura skrati“, rekao je Bećiri Tanjugu.\nOn je dodao da je u osnovnim školama potrebno oko 350, a u srednjim školama oko 30 udžbenika tako da se ovim tempom taj problem, kako je rekao, neće rešiti narednih 30 godina.\nBećiri je rekao da svi zahtevi koji se upućuju Ministarstvu prosvete za odobrenje nekih udžbenika na albanskom jeziku idu preko Nacionalnog saveta Albanaca.\nPrema njegovim rečima, aktiv škole dostavlja zahtev za neki udžbenik, a uz saglasnost Nacionalnog saveta traži se odobrenje kod Ministarstva prosvete za njihovo dalje korišćenje.\n„Do sada je preko Nacionalnog saveta Albanaca upućeno 16 zahteva za udžbenike na albanskom jeziku koje je Ministarstvo prosvete odobrilo, a to su knjige iz matematike i stranih jezika, međutim problem postoji sa udžbenicima za likovnu umetnost i muzičku kulturu za niže i istoriju i geografiju za više razrede osnovne škole“, rekao je Bećiri.\nOn je naglasio da ima zahteva Nacionalnog saveta koji nisu prihvaćeni, kao i onih za koje nema ni pozitivnog ni negativnog odgovora.\n„Imamo zahteve za odobravanjem udžbenika za likovnu umetnost i muzičku kulturu od prvog do osmog razreda za koje još nismo dobili odgovor, kao i zahtev za udžbenik biologije za peti razred čiji je autor iz Preševa, koji takođe još nije odobren, a postoji i zahtev za udžbenikom iz hemije koji je u proceduri već godinu“, objasnio je on.\nBećiri je naglasio da takvih zahteva ima oko 20, ali da je problem u tome što za neke ne dobijaju nikakve odgovore i da zato smatraju da su negativni, iako kako je rekao, “ konkretno negativne odgovore nismo dobili“.\nPredsednik Koordiancionog tela za opštine Preševo, Bujanovac i Medveđa Zoran Stanković rekao je prošle sedmice u Bujanovcu da je za poslednje tri godine, koliko funkcionise Nacionalni savet Albanaca, podneto i odobreno 88 zahteva, da su to bili udžbenici ili radne sveske za osnovne škole, od kojih je 18 bilo iz Tirane.\nOn je rekao da su svi oni prošli postupak preko Ministarstva prosvete, gde su udžbenici registrovani i u upotrebi su u školama i da nema ništa protiv da Nacionalni savet Albanaca podnese zahtev, ukoliko žele te udžbenike, ali da moraju da prođu zakonom predviđenu proceduru.\nOznake:\tGalip Bećiri, Nacionalni savet albanske nacionalne manjine


Vanredno stanje u Otawi zbog protesta kamiondžija - protivnika obavezne vakcinacije\nNatpis "Želim da mi vratite slobodu" na protestu kamiondžija u glavnom gradu Kanade.\nGradonačelnik Otawe Jim Watson proglasio je vanredno stanje u nedjelju zbog protesta kamiondžija koji već 10 dana okupiraju glavni grad Kanade, jer se protive obaveznoj vakcinaciji.\n"Ovo je signal da su tekuće demonstracije prijetnja po bezbjednost stanovnika ovog grada, kao i da nam je potrebna podrška sa drugih nivoa vlasti", navodi se u saopštenju.\nWatson je dodao da su demonstranti preuzeli kontrolu nad situacijom i da ih ima više od policajaca.\n"Konvoj slobode" su osnovale kamiondžije koje se protive pravilu da samo vakcinisani mogu da uđu u Kanadu. Protest je prerastao u demonstracije protiv režima premijera Justina Trudeaua i mjera za očuvanje javnog zdravlja.\nPolicija u Otawi je izmijestila demonstrante i stavila nove barikade da ne mogu da priđu određenim dijelovima grada. Rečeno je i da se prikupljaju podaci o registarskim tablicama za slučajeve krivičnog gonjenja.\nPolicija je saopštila da će odgovarati i oni koji kamiondžijama donose kanistere sa benzinom, kako bi napunili rezervoare i mogli da blokiraju centar grada.\nNa protestima, koji su praktično paralisali centar grada u proteklih 10 dana, viđene su i zastave Konfederacije, kao i nacistički simboli.\nKamiondžije poručuju da se neće skloniti dok se ne ukine pravilo o obaveznoj vakcinaciji pri ulasku u Kanadu. Međutim, za one koji prelaze u Ameriku važi isto - jer SAD puštaju samo vakcinisane građane da uđu u zemlju.\nBlokada centra Otawe, 29. januar 2022.\nKanadski ministar za javnu bezbjednost Marco Mendicino rekao je da vlada neće popustiti.\n"Građani su se na izborima 2021. izjasnili o našem prijedlogu o obaveznoj vakcinaciji. I mi sada jednostavno ispunjavamo ono za šta je glasala većina Kanađana", rekao je on za televiziju CBC.\nKanadske kamiondžije dobijaju podršku i iz Amerike. Stranica GoFundMe, koji se bavi prikupljanjem donacija, onemogućio je da se skuplja novac za kamiondžije, što je razbijsnilo neke republikance koji su najavili istragu.\nDemonstracije su podržali i bivši predsjednik Donald Trump, kao i milijarder i generalni direktor Tesle Elon Musk.\nKanadski premijer Justin Trudeau, koji je u izolaciji jer ima Covid, sa porodicom je napustio Otawu iz bezbjednosnih razloga. Policija je do sada uhapsila četvero ljudi koji su optuženi za zločine iz mržnje, a istražuju se i drugi zbog pijretnji javnoj bezbjednosti.\nTrudeau je ranije rekao da demonstranti predstavljaju samo mali deo društva i da ih se vlada ne plaši. Oko 90 odsto kamiondžija koji prelaze kanadsku granicu je primilo vakcine protiv Covida, kao i oko 79 odsto ukupne populacije.


Momčilovci opet prvi/Video/ – Info M\nPočetna / Sport / Fudbal / Momčilovci opet prvi/Video/\nMomčilovci opet prvi/Video/\nN. Stanković 5. марта 2018.\tFudbal, InfoM TV, Sport Ostavite komentar 866 pregleda\nU okviru školskog sporta danas smo ispratili mali fudbal. Učenici i učenice petog i šestog razreda, danas su u Sportskom centru igrali za prvo mesto. Kod dečaka je to OŠ Momčilo Živojinović, a kod devojčica OŠ Sveti Sava.\nRezultati peti i šesti razred devojčice: Kosta Djukić – Momčilo Živojinović 0:0- penalima 2:3, Živomir Savković – Sveti Sava 0:0- penalima 0:2, Bisa Simić – Momčilo Živojinović 0:1, Momčilo Živojinović – Sveti Sava 0:1, finale Milica Milošević – Sveti Sava 0:2.\nDečaci peti i šesti razred: Kosta Djukić – Sveti Sava 0:0 – penalima 5:4, Bora Lazić – Milica Milošević 2:3, Momčilo Živojinović – Živomir Savković 1:0, Kosta Djukić – Milica Milošević 4:0, Bisa Simić – Momčilo Živojinović 1:3, finale Kosta Djukić – Momčilo Živojinović 0:1.\nPrethodno Tesni rezultati u Ligi budućih šampiona\nSledeće Prodajna izložba Riznice tradicije


Parola: “Nisam toliko bogat da bih kupovao jeftine stvari” odličan je savet za ovo recesijsko doba, ali i način kupovine uopšte. Proveren kvalitet, koji garantuje trajnost proizvoda, oduvek je bio najbolji odabir.\nDugoročno isplativo ulaganje svakako je dobro projektovana, kvalitetno izvedena i atraktivno dizajnirana kuhinja, koja će nadomestiti dotrajalu postojeću ili se prvi put pojaviti u stanu koji ste upravo kupili.\nFunkcionalnost i kvalitet kuhinje trajne su vrednosti koje osećamo dugi niz godina i, kao takve, ne bi trebale biti poremećene otežanim stanjem na tržištu. Osim toga, ugodan i funkcionalan kuhinjski prostor stvara toplu atmosferu doma.\nPripremanje ukusnih jela povod je za češća druženja sa porodicom i prijateljima, te za opuštanja u kojima će svi nakratko zaboraviti da živimo u krizi.\nIzrada nameštaja po meri često je povoljniji oblik kupovine, jer se individualnim dizajnom najbolje mogu iskoristiti prostorne mogućnosti. Izradu ponude za nameštaj poverite Magic Wall-u i na sonovu ponude, uverite su dobar odnos cene i kvaliteta.\nOpremanje stana u fazama\nDobar i povoljan način opremanja stana je i fazno opremanje u kojem ćete željene radove i kupovinu podeliti u više vremenskih razdoblja. Pauza između faza zavisiće isključivo od novca kojim raspolažete. Pri tome, vodite računa da svaka faza obuhvata zaokružene celine, kao što su krečenje stana, kupovina nameštaja za određenu prostoriju, izmena zavesa i zastora, kupovina rasvetnih tela..\nPreporuke naših klijenata, koji su nam ukazali poverenje izborom nameštaja i kuhinja u svojim stambenim prostorija, pogledajte na slikama ispod.


Savčić: Savski trg novi najznačajniji prostor u Beogradu\nTanjug 11. januara 2021. 19:37\nBEOGRAD – Glavni gradski urbanista Marko Stojčić rekao je danas da će građani na Savskom trgu dobiti novi najznačajniji i veoma lep prostor, ne samo u smislu uređenosti, već i u urbanističko-arhitektonskom smislu.\n„On će po svom značaju uvek biti posle Trga republike, ali po svom urbanističko-arhitektonskom konceptu će možda biti i ispred. Spomenik Stefanu Nemanji je prava mera za trg te veličine i pozicije. Vrlo je precizno i pedantno postavljen i ni u kom delu ne narušava prostor. Trg je potpuno drugačije koncipiran, ima kružnu saobraćajnicu koja ga ograničava, tuda će funkcionisati saobraćaj, a ono što je novo je podijum ispred zgrade Železničke stanice“, istakao je Stojčić za RTS.\n„Čitav taj prostor dobija potpuno drugačiji duh i funkciju. Spomenik Stefanu Nemanji je autorski, autentičan rad i urađen je onako kako smo se nadali i kako smo očekivali“, rekao je Stojčić.\n„To će svakako biti u ovoj godini i imaćemo potpuno novu Autobusku stanicu koja će zadovoljiti potrebe ovako velikog grada“, kazao je Stojčić i dodao da stara stanica sada potpuno funkcioniše.


Vatreno oko - Rodoljub Šabić - Peščanik\nPre nekoliko dana u Beogradu je otvorena nova velika laboratorija za analizu testova na korona virus. Osim zbog nesumnjivog značaja nove laboratorije u borbi protiv aktuelne pandemije, vest o njenom otvaranju privukla je pažnju i zbog njenog neobičnog imena – Vatreno oko.\nLjudi iz Vlade, uz pomoć kineskih gostiju, objasnili su da naziv potiče iz kineske bajke o vatrenim očima mitskog Kralja majmuna koje vide sve, koje proziru opasnosti i pretnje koliko god one bile prikrivene i omogućavaju mu da ih pobedi. U Vuhanu, epicentru epidemije COVID-19, laboratorija za testiranje je dobila isto ime i, kažu, značajno doprinela borbi protiv virusa.\nAli ako su građani Srbije saznali poreklo ovog, za naše prilike i za medicinsku kuću, ekstravagantnog imena – nisu saznali nešto mnogo trivijalnije: kolika je njena finansijska vrednost. Čuli su samo da je reč o donaciji, da laboratorija nije plaćena novcem naših poreskih obveznika, što je bez sumnje lepo, ali iz više razloga bilo bi i lepo, korisno i normalno da su i zvanično, dokumentovano informisani o tome da se radi o donaciji, kao i da saznaju njenu bar aproksimativnu vrednost. A činjenica da to ne znaju, sama po sebi možda i ne posebno bitna, neminovno podseća na mnogo zanimljiviju – građani ne znaju zapravo ništa, bar ne pouzdano, ni o vrednosti drugih donacija dobijenih od stranih država i organizacija ili od preduzeća, preduzetnika, građana, kao ni o tome kako se one koriste.\nNa sajtu Ministarstva finansija objavljene su samo instrukcije za uplate donacija za pomoć u borbi protiv korone odnosno protiv COVID-19, ali nisu objavljeni nikakvi, pogotovo ne dokumentovani izveštaji o primljenim donacijama u novcu ili opremi, kao ni o tome gde i po kojim kriterijumima se vrši distribucija tih sredstava.\nZašto je tako, neobjašnjivo je. Utoliko pre što su građani Srbije imali razloga da se nadaju da je problem odavno apsolviran na pravi način, još u vreme poplava 2014. godine. Tada je, nakon što je u javnosti oštro kritikovana ista ovakva praksa, Vlada Srbije počela da objavljuje i redovno ažurira podatke o primljenim donacijama. Zabrinjava to što je Vlada u međuvremenu zaboravila tu dobru praksu.\nA od toga da srpska javnost nema informacije o donacijama, još više brine to što ih nema ni o izdacima izvesno velikih iznosa novca poreskih obveznika za opremu koju naša vlast nabavlja kao neophodnu za borbu protiv COVID-19. I to uprkos tome što postoji zakonom ustanovljen državni Portal javnih nabavki na kome bi ti podaci, po zakonu, morali ažurno i dokumentovano biti dostupni najširoj javnosti. Tamo ih ipak nema, a građani Srbije bombastične ali nekompletne informacije o velikim nabavkama dobijaju uglavnom na krajnje nestandardan način, najčešće preko izjava koje predsednik Republike daje omiljenim medijima ili deli posredstvom svojih profila na društvenim mrežama, kao i nešto ređe od njegovih saradnika.\nPa su tako na primer građani informisani da je Srbija u te svrhe potrošila oko 400 miliona evra, da je uz ostalo nabavila veliki broj respiratora, da je u najmanju ruku utrostručila njihov broj u odnosu na onaj pre pandemije, te ih sada ima preko1.100, možda čak i znatno više. Međutim, iako je propao tragikomičan pokušaj premijerke da građanima objasni da je broj respiratora državna tajna, jer je tako, kako ona voli (po pravilu pogrešno) da kaže, „u svim zemljama sveta“ – ipak je činjenica da naša javnost o nabavci respiratora ne zna zapravo ništa pouzdano. Kako o njihovom tačnom broju, tako i o iznosu koji je za njih potrošen. Ne zna ništa ni o tome ko i kako je procenio potrebe za nabavkom tolikog broja respiratora, iako je taj podatak definitivno više nego zanimljiv jer je, moglo se čuti, preko prethodno postojećih nekoliko stotina nabavljeno još nekoliko puta više respiratora, iako svi poznati podaci govore da ni u jednom trenutku na respiratorima nije bilo više od 150 bolesnika.\nNikako nije, ne bi smelo biti, zanemarljivo ni to da građani ne znaju ništa ni o nekim najblaže rečeno neobičnim nabavkama koje predstavnici vlasti takođe, mada krajnje neubedljivo, pravdaju razlozima borbe protiv pandemije. Među njima je posebno ilustrativan primer nedavna nabavka 10.000 državnih zastava koje je grad Beograd „u ime predsednika Republike“ podelio nekim građanima da bi oni isticanjem tih zastava izrazili zahvalnost i podršku medicinskim radnicima koji se bore protiv pandemije.\nPrimer je bukvalno neverovatan i otvara mnoštvo umesnih pitanja. Može li grad i zbog čega poklanjati bilo šta u ime predsednika Republike; kojim građanima i po kojim kriterijumima su poklanjane te zastave; kako se to isticanjem zastava pruža podrška medicinskim radnicima? Ali svakako, na prvom mestu, kao osnovno stoji pitanje: kome, kako i koliko su te zastave plaćene?\nOdsustvo pomenutih i drugih informacija o donacijama i rashodima, očita nespremnost vlasti da ih pruži kao i da suvislo odgovara na logična pitanja koja se usled toga otvaraju, dobar su razlog da se podsetimo na to kako se na slične fenomene gleda u uređenijem, odgovornijem svetu.\nA aktuelnost u tom, takvom svetu je upozorenje Saveta Evrope odnosno GRECO-a (Grupe zemalja za borbu protiv korupcije) izraženo u smernicama upućenim grupi od 50 država članica. Tim povodom je predsednik GRECO-a Marin Mrčela pored ostalog poručio:\n„Dok se zemlje suočavaju sa nespornom vanrednom situacijom, koncentracijom moći, ukidanjem prava i sloboda i dok se velike količine novca troše da bi se ublažila kriza, nikako se ne sme potceniti rizik od korupcije. Odluke koje donose vlasti da bi se suočile sa pandemijom moraju biti transparentne i podložne nadzoru i odgovornosti, a transparentnost u javnom sektoru jedan je od najvažnijih faktora u sprečavanju korupcije. Potreba za redovnim i pouzdanim informacijama od strane javnih institucija je od presudnog značaja u vanrednoj situaciji. To se odnosi kako na širenje informacija o pandemiji i rizicima koje ona nosi, tako i na hitne mere koje se preduzimaju kao odgovor na nju. Ne sme se dozvoliti da korona virus ugrozi vrednosti i standarde transparentnosti i odgovornosti.“\nU borbi protiv korone dobro je došlo moćno Vatreno oko. Ali u borbi protiv korupcije nije potrebno baš nikakvo posebno prodorno oko da bi se konstatovalo koliko je veliki, ogroman jaz između preporuka GRECO-a i naše stvarnosti. Pa samim tim i koliko je floskula koja se često čuje: „borimo se za ljudske živote, nije vreme da se razgovara o pravima i demokratiji“ – licemerna, podmukla, opasna i neprihvatljiva.


Supervizija je značajna za sprovođenje i unapređenje profesionalnog rada u sistemu socijalne zaštite, pružanje kvalitetnih usluga korisnicima i dalji razvoj vladinog i nevladinog sektora u ovoj oblasti. Ciljevi rada su: a) analiza ključnih funkcija i aspekata supervizije u okviru socijalne zaštite, i b) analiza zakonskih regulativa i istraživanja supervizije u ustanovama za alternativno staranje o deci i mladima Republike Srbije (RS). Daje se pregled funkcija supervizije u socijalnoj zaštiti. Ukazuje se na kompetencije uspešnog supervizora kao važan aspekat supervizijskog rada i na gledište socijalnog konstruktivizma na interekciju između superviziranog i supervizanta. Važeći Pravilnik o bližim uslovima i standardima pružanja usluga u socijalnoj zaštiti predviđa da pružalac usluge obezbeđuje odgovarajuću stručnu podršku svim licima angažovanim na pružanju usluge koja uključuje superviziju. Međutim, regulativa koja dalja uređuju realizaciju supervizije alternativnog staranja o deci i mladima uglavnom nedostaje, sa izuzetkom Centra za porodični smeštaj i usvojenje Beograd. Zanemarivanje supervizije u podzakonskim aktima dovodi do različitih tumačenja i slabe primene u praksi. Supervizija alternativnog staranja o deci i mladima malo je istražena u svetu, a kod nas još manje. O njoj više posredno zaključujemo na osnovu istraživanja u širem ili u srodnom kontekstu. Radi unapređenja i ujednačavanja kvaliteta supervizije, potrebno je zakonski regulisati obavezno sprovođenje supervizije u okviru svih oblika alternativnog staranja i definisati poslove i kompetencije supervizora, kao i podstaći istraživanja supervizije u ovoj oblasti. Interesantno bi bilo istražiti supervizijski odnos između savetnika za hraniteljstvo i hranitelja, i između stručnih radnika i korisnika usluga.\nPRIMENA MULTISISTEMSKOG PRISTUPA U RADU SA MLADIMA SA ANTISOCIJALNIM PONAŠANЈEM U SRBIJI\nRad se bavi analizom primene pristupa i principa multisistemske terapije (MST) u okviru programa OPTIMUS za porodice. Uobičajen cilj tretmana mladih sa antisocijalnim ponašanjem je smanjenje antisocijalnog ponašanja. Specifični izazovi u njegovom postizanju su problemi ovih mladih u nekoliko sistema (porodici, vršnjačkoj grupi, školi/radnom mestu), kao i veliko osipanje porodica koje dolaze na tretman u ustanovu, i to najpre onih koji imaju najizraženije probleme. MST Henglera i saradnika navedene izazove je premostila tretmanom u prirodnoj sredini mlade osobe i osnaživanjem roditelja/roditeljskih figura i mlade osobe za prevazilaženje problema kako u porodici, tako i u drugim sistemima. Zasnovana je na socio-ekološkom modelu i sistemskoj porodičnoj terapiji. MST je evaluirana kao jedna od najefikasnijih u ovoj oblasti, ali su intenzivno angažovanje terapeuta uz mali broj slučajeva koje istovremeno vodi, kao i ekonomski veoma zahtevna edukacija učinili ovaj program nepristupačnim za primenu u našoj sredini. Program OPTIMUS za porodice nastoji da u radu sa mladima sa antisocijalnim ponašanjem primeni principe MST, integriše ih sa doprinosima kratke terapije usmerene na rešenje, kognitivno-bihejvioralnih pristupa i modela stadijuma socijalne interakcije i da ih prilagodi prilikama u Srbiji. Program obuhvata 12 nedeljnih poseta porodici od strane realizatora programa, od kojih su prve tri i poslednja polustrukturisane, a u ostalima se implementira neki od 15 modula u skladu sa potrebama porodice. U radu se analiziraju specifična rešenja koja program nudi u svetlu pristupa i principa MST, kao i njihove prednosti i izazovi u primeni u radu sa mladima sa antisocijalnim ponašanjem u našoj sredini.


U nedelju sećanje na holokaust i Veliku raciju 1942. godine - Portal Moj Bečej - Bečejske opštine iz ugla građana!\nU nedelju sećanje na holokaust i Veliku raciju 1942. godine\nSećanje na fašistička zlodela\nObeležavanje krvavog januara 1942. godine u Bečeju počelo je na Jovandan komemoracijom kraj spomen obeležja Zid smrti u znak sećanja na streljanje 11 rodoljuba, a nastavlja se u nedelju, 27. januara, od 11.30 sati komemoracijom i parastosom kraj spomen obeležja uz ušće Kanala u Tisu.\nIstog dana od 10.45 sati biće obeležen i Međunarodni dan žrtava holokausta ispred zgrade u Ulici Miloša Ctnjanskog 72, nekadašnje Jevrejske škole, a sada predškolske ustanove „Labud Pejović“.\nU prisustvu predstavnika Jevrejske zajednice u Srbiji, ambasade Mađarske u Beogradu, Vlade Republike Srbije i APV, lokalne samouprave i građana Bečeja, na pomenutoj lokaciji biće prigodan program sa sećanjem na holokaust, a onda će se okačiti venci na spomen ploče postavljene krajem 2011. godine na fasadi zgrade nekadašnje Jevrejske škole. Bečejci na ovaj način obečežavanju pomenuti dan posvećen holokaustu od 2012. godine, a ploče podsećaju na dva zdanja jevrejske baštine u Bečeju, Sinagogu (1883 – 1962.) i Jevrejsku školu (1886.).\nNa drugoj strani grada, ušću Kanala u Tisu, preko sedam decenija se komemoracijom na Savindan odaje dužna pošta nevino stradalim žrtvama Velike racije Južnobačkog okruga. Tako će biti i sutra. Sve počinje intoniranjem državne himne „Bože pravde“, potom se izgovara 214 poznatih imena stradalih u poslednjoj akciji pogroma u Bačkoj pre 77 godina, uz napomenu da je naknadno utvrđeno da je tokom trodnevne racije u Bečeju stradalo oko 400 nedužnih Jevreja, Roma i Srba, i imena Bečejaca koji su bili deportovani u koncentracione logore 1944. godine. Posle prigodnih beseda, sveštenici Srpske pravoslavne crkve obaviće parastos nevinim žrtvama, a onda sledi polaganje venaca na spomen obeležje i spuštanje u Tisu venca Druge mesne zajednice na čijoj teritoriji je fašistička hortijevska soldateska ubijala i bacala pod led više stotina Bečejaca.\nOrganizator manifestacija na Savindan opština Bečej poziva sugrađane da se uključe u obeležavanje i svojim prisustvom potvrde da su fašistička dela oproštena, ali nisu zaboravljena.\nOznake: BečejSećanje na fašistička zlodela\nMnogo ste zapeli za termin „fasizam“ i nikako da sjasite sa istog.Ruku na srce, holo-kaust je eto osvanuo i kod nas.Vremenom sve to bude eto tako, jedni, drugi i srbi.Nadam se da ce se neko setiti srba,a ne i srba da su unistavani na sve moguce nacine.Da svedem u danasnje vreme,ratnu odstetu jevrejima ne placaju i srbi -nego SRBI za pocinjene zlocine- holokaust 1940-1945 na teritotioriji planete zemlje u sumi od 90 miliona evra.Ako ste raspolozeni i dalje naciste nazivajte fasistima a nepravdu placajte i obelezavajte je i sa Srbima !!!


Kamberi: Nijedan Albanac ne osjeća se sigurno u Srbiji\nNaslovnica Bosna i Hercegovina Kamberi: Nijedan Albanac ne osjeća se sigurno u Srbiji\nBiH – Poslanik u Skupštini Srbije ispred Partije za demokratsko djelovanje (PDD) Šaip Kamberi izjavio je da je nakon incidenta na utakmici Srbija – Albanija sprovedena opšta hajka prema Albancima i osudio je napade na pripadnike te manjinske zajednice koji žive u Srbiji.\nKamberi, koji je politički predstavnik Albanaca s juga Srbije, je u izjavi za Anadolu Agency (AA) danas je rekao da od Međunarodne zajednice očekuje da interveniše kod vlasti u Beogradu.\n“Etnička distanca u Srbiji se još 2012. godine pokazala da je najveća prema Albancima i sada se u životima ljudi događa”, rekao je Kamberi, istakavši da je na utakmici između Srbije i Albanije masa od 32 hiljade ljudi je, u prisustvu predsjenika države, skandiralo prijetnje Alabanicma („Ubi zakolji da Šiptar ne postoji“).\nOn je najavio da će se kao politički predstavnici Albanaca u srbiijanskom parlamentu tek naredne sedmice moći pozabaviti ovim pitanjima i zatražiti od Vlade Srbije da kaže koje će biti mjere u smanjenju etničke distance i zaustavljanju incidenata.\nNačin na koji su predstvnici vlasti u Beogradu, premijer i predsjednik Srbije, reagovali u javnosti, Šaip Kmaberi je ocijenio kao davanje prava masi koja je na utakmici prije i poslije incidenta sa zastavom “Velike Albanije” vrijeđala i prijetila Albancima.\nUpitan da li sve što se dešavalo na stadionu Partizana prošlog utorka šteti i Albancima u Srbiji i regionu, kao i svima, on je podvukao da se u srbijanskoj javnosti incident smatra samo parcijalno.\nZa današnju potvrdu posjete Beogradu albanskog premijera, koja je ranije zakazana 22. oktobar Kamberi je ocijenio kao nadu i dokaz da će utjecati na smanjenje tenzija.